text:
Single User Login finalisation announcement/Personal announcement/rif
Your account will be renamed
Azul
Yen ixedmen di wikipedia qa xedmen x aḍaf ɣar reḥsabaṭ,ičt zi ṭizemmar itʷaggan di ayyar n uɛdar n řxdaym n wikipedia i ymsxdam nns, man aya ad kenniw iɛawn s wattas ɣar uswingm n wikipedia, mara ṭazzud ineɣmisn kṭar adfd ɣar the announcement
Uḍmanɣ, mača ism a {{subst:PAGENAME}} aqqṭ ɣar ijjen nneɣni. ad ač nbedder ism ɣar {{subst:PAGENAME}}~{{WIKI}}. Ism nnč ad ṭnbedder di yučt 2013, aked attas n ismawn n iwḍan nneɣni.
řehsab nneč ad yexdem am mamč ṭ ttuɣa qber, ad ač nani di ṭneqqiḍin, mača ixessič ad ɣas ṭadfed mamč ttuɣa das tgged qver aɛdar, mara ṭxsed at bedred ism nneč aqqč adef da on Meta
uḍmanɣ x umxumber.
Yours,
Keegan Peterzell
Community Liaison, Wikimedia Foundation


c: text/html

text:
Aḍḍan n Covid-19: Yeckeṛ-d Benbouzid tamlilt n tmetti taɣarimt deg umennuɣ mgal tkaɣreftAsinas, 07 Yunyu 2022 13:06
ZZAYER TAMANEƔT – Yeckeṛ-d uneɣlaf n tdawsa, Abderrahmane Benbouzid, ass n usinas deg Zzayer Tamaneɣt, tamlilt n tmetti taɣarimt deg wussisen i umennuɣ mgal tkaɣreft n Covid-19 ɣer yidis n yiɣermanen d yimsaduren n tdawsa.
Anfafad bu tedri: Ulac ula d yiwet n tejṛut deg 24 n yisragen yezrin deg ZzayerAynas, 18 Yebrir 2022 11:50
ZZAYER TAMANEƔT – Ur d-tettwakles ula d yiwet n tejṛut n unfafad bu tedri (Covid-19) deg 24 n yisragen ineggura deg Zzayer, ɣef wakken ay d-yenna, ass n usamas, uɣlif n tdawsa deg yiwen n ulɣu.
Asegmi: Tuqqla ɣer uɣerbaz ass n usamasAsimwas, 04 Fuṛaṛ 2022 14:10
ZZAYER TAMANEƔT – Yeɣtes uneɣlaf amenzu, aneɣlaf n tedrimt, Aimene Benabderrahmane, akken ad qqlen yibalmuden ɣer uɣerbaz (deg kraḍt n tallusin: tamenzut, talemmast d tesnawant) ass n usamas, ɣef wakken ay d-yenna, ass n ukwas, yiwen n ulɣu n yimeẓla n uneɣlaf amenzu.
Anfafad bu tedri: Allus n uwekked ɣef tgezzaytAsimwas, 28 Yennayer 2022 12:56
ZZAYER TAMANEƔT – Yules iwekked-d unemhal n yirmuden isnajyanen d yidisnajyanen n usegnaf asdawan n Mustapha-Pacha (Zzayer Tamaneɣt), ass n ukwas, dakken yessefk ad d-wten medden tagezzayt s tɣawla deg tallit-a aydeg llan aṭas seg yimahalen isnajyanen ay yuḍnen aḍḍan n Covid-19.
Tinesfarin ttwassirgent ad gent ikayaden n ukcaf n waḍḍan n Covid-19Akras, 26 Yennayer 2022 11:04
ZZAYER TAMANEƔT – Yeɣtes uɣlif n tdawsa ad yessireg tinesfarin ad ttgent ikayaden n ukcaf n waḍḍan n Covid-19.
Aḍḍan n Covid-19: Awexxer n wakk tirza n umahil d usefqed n yimaslaḍen n unabaḍAsimwas, 21 Yennayer 2022 12:34
ZZAYER TAMANEƔT – Yenced-d uneɣlaf amenzu, aneɣlaf n tedrimt, Aimene Benabderrahmane, imaslaḍen n unabaḍ akken ad wexxren akk tirza-nsen n umahil d usefqed ay llan ssefrayen ad tent-gen ɣef twilayin n tmurt yernu yella-d waya ɣef lǧal n tegnit tabayyurant aydeg tella tmurt d tmerniwt taxatart n umḍan n wid yettaḍnen aḍḍan n Covid-19.
Amsukki adawsan yessefk i wadaf niɣ tuffɣa seg ugelluy aɣelnaw d kra n yideggen inagdudenAsamas, 26 Dujembeṛ 2021 09:14
ZZAYER TAMANEƔT – Yeɣtes unabaḍ, i lmend n usefrek n tezɣent tadawsant n tkaɣreft n unfafad bu tedri, akken ad yecreḍ amsukki agezzayan i wakk wid ara yeffɣen niɣ ad adfen ɣer ugelluy aɣelnaw niɣ wid ara yeddun ɣer kra n tallunin, ideggen d waṣuken wuɣur tteddun aṭas n medden.
Tagezzayt n Coronavac ur tettɛeṭṭil ara ad tebdu ad tettnuzu deg ZzayerAkras, 22 Dujembeṛ 2021 08:32
ZZAYER TAMANEƔT – Tenna-d Tnegga Taɣelnawt n Yifarisen Iwesfaren, ass n usinas, dakken tagezzayt mgal waḍḍan n Covid, Coronavac, ay tettfaras Saidal s ublag d tnaremt tacinwat n Sinovac, ad tebdu ad tettnuzu seg-a ɣef « kra n yimalasen ».
Aḍḍan n Covid-19: Ametwi n umesten d uḥezzeb ad yettwasseɣzef i tallit n 10 n wussanAkras, 01 Dujembeṛ 2021 09:48
ZZAYER TAMANEƔT – Ametwi animir n umesten d uḥezzeb mgal waḍḍan n unfafad bu tedri (Covid-19) yesseɣzef-it unabaḍ i tallit n mraw (10) n wussan seg wass n ukras d asawen, ɣef wakken ay d-yenna, ass n ukras, ulɣu n yimeẓla n uneɣlaf amenzu.
Zzayer tessefray asiǧew n tgezzayt n « CoronaVac » ɣer tmura tifriqiyinAsinas, 28 Ctembeṛ 2021 10:19
ZZAYER TAMANEƔT – Zzayer tessefray ad tessiǧew tagezzayt n unfafad bu tedri n « CoronaVac » ɣer tmura n Tefriqt. Tanecta tamezwarut n tgezzayt-a ad d-teffeɣ ass n ukras seg tneɣreft n Saidal n Qsenṭina, ɣef wakken ay d-yenna, ass n uynas, uneɣlaf n temguri tawesfart, Abderrahmane Lotfi Djamel Benbahmed.

robotstxt: allowed

filter: keep


text:
zewweqVB [zewweq]
décorer
Flexions zewweqizewweq tettzewwiqem zewwqen ittzewwiqen tzewwiqemt tetzewwiq tzewwiqent ttzewwiqemt zewwqeɣ tettzewwiq tzewwqem ttzewwiqent tzewwiq yetzewwiq tetzewwiqemt ttzewwiq zewwqet yettzewwiq tzewweq tettzewwiqemt zewwqent tzewwiqeɣ netzewwiq yetzewwiqen ttzewwiqeɣ tzewwqeḍ nettzewwiq tzewwqemt yettzewwiqen tzewwiqet itzewwiq tzewwiqen ttzewwiqet zewwqemt ittzewwiq nzewweq ttzewwiqen izewwqen tetzewwiqeḍ tetzewwiqem itzewwiqen zewweq tettzewwiqeḍ
Sources zewweq
- BOUAMARA Kamel, Issin : Asegzawal n teqbaylit s teqbaylit, Editions l'Odyssée, Tizi-Ouzou, 2010
- J.-M. Dallet, Dictionnaire Kabyle-Français (parler des At Mengellat Algérie) , Selaf Paris, 1982


text:
Deg tririt-nnes ɣef tuttra n umazan Hocine Hadjadji ɣef useḍru n tesɣimt n tɣellist deg Ḥemmam Nnbayel (Galma), ixebber-d Mass Beldjoud dakken imeẓla n ugezdu-nnes lhan-d, imir-a, s usekyed n yisenfaren ugrisen deg wakk tiwilayin n tmurt i wallus n uktazel d usekker ɣef leḥsab n wammaken yellan.
Yenna-d dakken « taduli taɣellisant n tdayṛa-a teḍmen-itt temsetla taɣelnawt » yernu yenna-d dakken d ta ay d tadayṛa tayiwnant, deg twilayt-a, ur yesɛin ara tamsulta. Yesmekti-d, daɣ, dakken Ḥemmam Nnbayel tesfaydi-d, deg 2015, seg usekyed n usersi n temsulta deg-s ɣer yidis n tmeṣkiwt n 20 n tnezduɣin n twuri s tjellabt tadrimant n 18 n yimelyunen n yidinaṛen, maca tettwassegres tamhelt-a.
Mi t-yetter umazan Ali Ben Sebgag (d amzarug) ɣef « ucegger » n tenzagt n umeẓlu n yimeggiyen n tɣellist taɣelnawt deg twilayin n unẓul d ucegger n tekfi-nsen, ixebber-d Mass Beldjoud dakken ameẓlu-a « ur yerzi ara kra akken n taggayt n temsulta wanag yerza amgi n leɛmeṛ d tegnit tafekkant n umsaltu d tejṛa tinmettiyin ay izemren ad ttwaɛfunt seg umuqqen-a », am wakken ay d-yerna dakken tanzagt n umeẓlu deg twilayin n unẓul sbaduyen-tt-id s yisefran ibanen.
I lmend n waya, yesmekti-d s wakaten n tanaḍt taslekmant uṭṭun 10-322 (22 Dujembeṛ 2010) yerzan aẓayer amaẓlay n yinawuren yeqqnen ɣer kra n tfekkiwin n tɣellist taɣelnawt (tamsulta) ay d-yenna dakken « imeggiyen n temsulta yessefk ad mahlen kra n tallit deg twilayin n unẓul… d tallit ara yeqqimen 2 n yiseggasen deg wayen yerzan anẓul imiɣef, d 4 n yisggasen deg wayen yerzan tiwilayin n unẓul ».


text:
Tadyant-a ssuddsen-tt yimeẓla n uɣlif anesmigal d-yelhan s tdamsa n tmussni d tgemma deg Wammas Agraɣlan n Yisaragen n Abdellatif-Rahal deg Zzayer Tamaneɣt, yernu d asarag aydeg yedrew uneɣlaf amenzu, Aimene Benabderrahmane, d kra n yimaslaḍen n unabaḍ d yimasayen unnigen n uwanak.
Derwent daɣ, deg tedyant-a, tgemma d yimezdalen yernu yella-d waya d tagnit i umyager gar yimsaduren d yimawlan n yisenfaren isfaranen.
« Zzayer tedder, ass-a, insenfal igetsektanen. Ɣer yidis n tsemmeskal tisertanin ay d-yebda uselway n tegduda seg wasmi ay yeqqel d aselway n tmurt d usmuynet n tsuda n uwanak azzayri, yettunefk daɣ wazal d ameqqran d ugellusan i tsemmeskal tidamsanin deg ukatar n uwahil aselwayan », ɣef wakken ay d-yenna uneɣlaf amenzu deg tinawt-nnes n urẓam.
Seg yidis-nnes, aneɣlaf anesmigal ɣer uneɣlaf amenzu d-yelhan s tdamsa n tmussni d tgemma, Yacine El Mahdi Walid, yeckeṛ-d anegmu ay d-yellan deg tɣult n tgemma deg sin-a n yiseggasen ineggura, yernu tawennaḍt n tgemma-a tettwasselha s yisaḍufen imaynuten d tsemsedda n udhal d usdirem ay d-yesmuteg uwanak.


text:
Yusef Zirem
Yusef Zirem d ameɣnas d umaru aqbayli, ilul ass n 16 ɣuct 1964 di tɣiwant n Akfadu
TudertẒreg
Ajenyuṛ n uwanak deg ilukaṛbiṛen (ɣef assileɣ), agurdis n IAP n Bumerdas, yebdda amecwaṛ awezlan deg uḥric n tamguri uqbel ad yuɣal d aneɣmas sakin tidyanin tikesnanin n tuber 1988. Yusef Zirem yettekki ihi ar tirawt n aṭas iɣmisen izzayriyen am Le Quotidien d'Oran, la Nation, l'Opinion, Libre-Algérie neɣ daɣen " La Tribune". yeḍebber daɣen deg useggwas 2003 tazrawt n umalsan le Kabyle de Paris. Yerked di Paris, Yusef Zirem yettekki ar aṭas n imidyaten iṛumiyen d igraɣlanen. Daɣen di Paris, Yusef Zirem yeqeddem tasgilt tamalsant, "Graffiti", ɣef BRTV.
AmahilẒreg
D ameskar n du uṛuman, la Vie est un grand mensonge. Tasugna agi teḥkud amezruy n Lezzayer seg tazzwara n iseggwasen 1980 armi d ass agi. Yetwaru war tasnimirt, aṛuman agi yeččur tisummal, tikriḍin timeẓliyin akkw d tayriwin tiwezɣiyin. Abrid n sin ibusinen ɣef qrib snat n tmerwin n iseggwasen yetweglem. La Vie est un grand mensonge yekemmel inadiyen id yebdda yakan ameskar deg les Enfants du brouillard (ammud n isefra yeffeɣed di Paris deg 1995 ar Éditions Saint-Germain-des-Prés).


text:
Adfel
La neige
Ɣur-neɣ, yekkat-d wedfel deg Yennayer – Chez nous, il neige en janvier – Donde nosotros nieva en enero – عندنا، تثلج في شهر يناير
Drus wanda ay d-yekkat wedfel ɣur-neɣ – Il neige rarement chez nous – Nosotros rara vez tenemos nieve aquí – نادرا ما تثلج عندنا
Iwet wedfel seg wass n Letniyen armi d ass n Ljemɛa – Il a neigé du lundi jusqu’à au vendredi – Nevó desde el lunes hasta el viernes – أثلجت منذ يوم الإثنين إلى يوم الجمعة
Yella la d-yekkat wedfel – Il neigeait – Estaba nevando – كانت تثلج
Log in to post a comment.


text:
IDLES (SIWEL) — Mazal leqdicat tkemilen Yef usfuggel n wass agreYlan n tutlayt tayemmat, dYa Tiddukla Tadelsant n Sumam, thegga-d i wazekka 24 furar, yiwen n leqdic s wazali-is, tegred tiYri i yal yiwen ad yeḥḍer di temlilit.
Ahil n temlilit ad yebdu Yef 10h, s temzikent yemgaraden. Asarag ad yebdu Yef 13h, wid ara yekkin deg-s yella umeYnas amaru Racid Ḥiṭuc, amedyaz Ḥasani Mḥemmed, amaru Naṣer Ayt Weɛli, massa Fahima Seddiri, mass Cerrad Ḥusin, amedyaz Mbarek Gemar, akked d mass Naṣer Bendeḥman.
Timlilt ad teḍru deg taddart IYil Naṣer, taYiwant n YiYram, (aqbu-bgayet) deg tmurt n Yiqbayliyen, deg uYerbaz amenzu n taddart, s usentel « Tammerwayt n usenṣeb n tutlayt ».
Akli Muhubi
SIWEL 231756 Feb 17


text:
Asif n Sabaw
Asif n Sabaw d asif agejdan i d-yezgan di tmurt n Iqbayliyen, Aɣbalu n wasif-a d idurar n Ǧerǧer yakk d iɣezṛawen i d-yettaken seg yignan niden deg ugezdu n Tizi Wezzu, Yettazzal alamma yewweṭ ar Adles anda iy kettem iman-is deg yilel agrakal. Sabaw yefka-d isem-is ar uzaɣar i d-yezger wasif-a, azaɣar-nni anda tella waṭas n tkerrazt (tfllaḥt) seg Tirẓaẓin ar Tadellest.
TarakaltẒreg
Sabaw d amkan adeg aman n Ǧerǧer d Wekfadu ittemlillen. Akk n isfaen ar ufella d yiɣezran ḍeggren deg wasif n Sabaw akwd Wasif n Messuya di tama n Iferḥunen.
Iɣeẓrawen d tiliwa n wemdun n SabawẒreg
- Iɣzeṛ n tmessuyt (messuya)
- Asif Bu Yedɣaɣen
- Asif Userdun
- Tasift Tkanna
- Tasift Tajjelt
- Tasift At Xlili
- Tasift n At Bu Ɛḍa
- Asif n Wagdur (Asif bwagdur/Wed Bugdura DBK)
- Tasift Ugargur (Tadmayt)


text:
Ifran (tiɣrmt)
Tga Ifran yat tmdint imẓẓiyn ɣ waṭlas anammas ɣ tmazirt n Lmɣrib, tama n tndimin n Fas d Mknas ɣ tsga n Fas-Mknas. Gis 30.074 n imzdaɣ (ɣ usggwas n 2004). Zdɣn-tt snat teqbilin tiẓnagin meqqurnin, tili gratsen; Ayt Nḍir d Ayt Mgild.
Fransa ad isserseln tamdint tatrart n Ifran ɣ 1928.
Ifran gis yat tesdawit ilan tasugert, a'tt-igan d Tasdawit n Axawayn.
Aẓur n yismsnfl
Ism n ifran yuckad zg awal amaziɣ "ifri". ismawn wiyaḍ nns: turtit, swis tamẓẓyant.
Asnmktasnfl
Ar ittini usiḍn lli ittyuskar ɣ usggʷas n 2014 mas[1]:
Aslmdsnfl
- Tigmiḍi n taqubbanit (middn lli ur ssin ad aqran wala ad ttaran) : 20,9%
- Tigmiḍi n imzdaɣ lli iɣran ar usinan n usmdi nɣd uggar : 29,8%
Tadamsasnfl
- Tigmiḍi n imzdaɣ lli llan ɣ isggasn nnsn n twuri : 54,9%
- Tigmiḍi n tarwuri (middn lli ur ṭṭafn tawuri) : 19,5%
- Tigmiḍi n imzdaɣ lli swurin dar lmxzn (nɣ kantin swurin gis) : 42,7%
- Tigmiḍi n imzdaɣ lli swurin ɣ uslig (nɣ kantin swurin gis) : 43,9%
Amzruysnfl
Ifran tga yat tɣṛmt lli bahra tqbuṛnin acku amzruy nns izwar zg tmiḍi tis 16 s zzawit n sidi ɛbslam. ɣ usgg°as n 1929 tfka fṛanṣa lsas i tiɣṛmt tamaynut tama n zzawit ttaf ad tga yat tndimt-turtit i ymallayn d ing°marn.
Agamasnfl
Tagant n ifran ulat nttat tawi kigan n middn af ad annayn abaɣus n ẓṭuṭ d urtan n ityl d wasifn d tiɣbula d icṛcuṛn.
Tamallaytsnfl
Ikkat utfl di ys ɣ tgrst, imallayn da yttddun i wdrar n miclifn af ad skrn uski. adday yuckad unbdu, tuggt n imɣṛabiyn umẓn ubrid n ifran af ad ḥaḍṛn i unmuggar n uẓawan turtit.


text:
qezzebVB [qezzeb]
cajoler, flatter
Flexions qezzebtqezzbeḍ tqezzbemt ttqezzibet ittqezzib ttqezziben qezzbemt nqezzeb iqezzben tettqezzibeḍ tettqezzibem ittqezziben qezzeb iqezzeb qezzben ttqezzibemt tettqezzib ttqezzibent qezzbeɣ tqezzbem ttqezzib yettqezzib tettqezzibemt qezzbet tqezzeb qezzbent ttqezzibeɣ nettqezzib yettqezziben
Sources qezzeb
- BOUAMARA Kamel, Issin : Asegzawal n teqbaylit s teqbaylit, Editions l'Odyssée, Tizi-Ouzou, 2010
- J.-M. Dallet, Dictionnaire Kabyle-Français (parler des At Mengellat Algérie) , Selaf Paris, 1982


text:
Asaru awezzlan « Tuk Tuk », iḥekku-d ɣef umerret ayalas n yiwen n unehhaṛ n « Tuk Tuk », ma d asaru awezzlan wis sin « Cannibale », iḥekku-d amennuɣ ɣef tmeddurt deg yiwen n umaḍal ideg negren yimenzayen ilsanen.
Isura-a iwezzlanen, wwin daɣen, i sin yid-sen, arrazen n temlilt n tsednant tamenyift i yettunefken i Ilham Wajdi (TukTuk) akked temlilt tawlayant tamenyift, yewwi-t usegbar Behzad Dourani (asaru n umeččamden).
Arraz n useḍru amenyif, yewwi-t umseḍru Mahmoud Ahmed i d-yusan seg tmurt n Falasṭin, ma d arraz n usinaryu amenyif, wwin-t d tagada Amal Leblidi (Zzayer) akked Youri Sisuif (Rrus).
Arraz n usemdey amenyif yettunefk i Stilla Meth, ma d win n yinezrafen yewwit umseḍru asuri, Myar Nouri.
Aselwi n tfugla n taggara iga-tt uɣella n ugezdu, Toufik Mezhoud, teḍra-d deg yiwen n yiswaɣ n tmeɣra s tihawt n mennaw n yinaẓuren.


text:
The Wind That Shakes the Barley (asaru)
The Wind That Shakes the Barley ("Aḍu-nni ihuzzen tumẓin") d asaru wis 26 n Ubritani Ken Loach. Asaru-yagi issali deg wazal umahil-is, issali-t s igenni netta s timad-is. The wind that shakes the barley yewwi arraz n wuraɣ di tfaska n isura n Cannes 2006. Aṭas ahat iwehmen, ibaten s warraz agi amenzu maca yuklal-it usaru yagi xas akken issew tagwnitt s takriḍ, s imerẓi d idammen.
Tadyant teḍra di 1920 di tmurt n Irland mi tekfa turart n Hockey gar kra n imeddukal. Uraren, ḍsan, teddun ad kecmen s axxam mi id-iɣli fell-asen igenni. Ilaq ad nenni uqbel ad nekcem ar iɣuraf n tedyant d akken Irlandiyen fernen azarug di tefranin n dujember 1918. Syin, London terra yasen awal imiren imiren. Tuzen isardasen d igwlafen ar Iralnda akken ad tt-id err ar ubrid, akken ad teǧǧ ddaw uḍar-is imi tessekna-tt yagi.
Ihi d isardasen agi I yesserwin tagwnitt I ilmeẓyen-nni itturaren Hockey. ɣlin-d fell-asen amzun illa kra n win inɣan. Iseqsiyen s rregmat d ucennef. Tiyita, asfuti deg-sen d ucemmet deg uẓar nsen. Ula d ictiḍen ksen asen-ten ɣef tgarbuzin nsen. Ksen fell-asen sser. Ur asen ǧǧin acemmek !
Ameẓyan akw deg-sen, 17 d assegwass di ticett-is, mi testeqsan amek is iqqaren inna yasen-d isem-is s tirlundit, s tmeslayt-is. Isardasen igliziyen tugi a tent sseblaɛ tmurt imiren. Ggulen deg-s ad yinni isem-is s teglizit, netta igguma. Izga iqqar-d issem-is s tmeslayt-is. Ayagi ismaktay aɣ-d kra n tlufa ddren kra n Iqbayliyen deg issegwassen-nni I deg ihuz waḍu usammar idurar n tmurt nneɣ. Aṭas deg-sen ara ifriwsen mi ara walin deg ilemẓi, zzuɣren-t isardasen zdat imeddukal-is, zdat yemma-s tamɣart, skecmen-t ar yiwen udaynin ar tama n uxxam-is. Dinna qnent ar tasara, kkaten deg-s alami iselqef. Uragen imṭawen d idamen ɣef udem-is.
Akka I ibda usaru n Ken Loach. Akka daɣen ifɣen s adrar imezdaɣ n temnaṭ-agi di tmurt n Irlanda. Loach, s tezwart am tagi, isken-d amek tettwaḥres tegwnitt ɣef Irlundiyen irefden abeckiḍ deg issegwasen n 1920. Injar-d abrid I tiṭ d wallaɣ iḍefren asaru akken ad gzun d akken Irlandiyen macci d irebraben. D tilawin d yeragazen d-ifɣen ɣef izerfan nsen, d agdud yugen ddel, yugin kennu, yugin azaglu.
Maca xas akken, llan imiren kra n Irlundiyen yugin ad refden amennuɣ s ubeckiḍ (am Iqbayliyen n yiḍelli d wassa !). Yiwen seg-sen d Damien, d amejjay, d-issalin tassadawit melmi-kan, yugi ad innaɣ. Irra ad iruḥ ar London ad ixdem di sbiṭar. Kra ɛerḍen imeddukkal-is ad iqqim ad innaɣ ar tama nsen « imi netta iɣra » ulac ! Izga ittargu tudart nniḍen di London u yuɣ abrid-is ar lagar ad iṭṭef tamacint.
Dinna, mi d-tewweḍ tmacint, iḥder I tikkelt tis snat I wamek ttbargizen Igliziyen di tmurt-is. Tamezwarut d ameddakel nni ines inɣan zdat wallen-is u tagi, tikkelt tis-snat, d issardasen nni imcumen diɣen I ikkarcen yiwen umɣar u sexnunsen-t, ssexmemin-t di lqaɛa. Ur as ǧǧin s yimi ur as ǧǧin s tyita.
Imiren, Damien igza d akken uffal ur ittara ara uzzal. Xas netta d amejjay u ibɣa ad isseḥlu imdanen, tamara terra-t ad ten iseqraḥ. Dɣa irna ar tama n gma-s Teddy akken ad d-yerr I tmurt-is ayen is kksen.
Aḍu nni ihhuzen irden d asaru ɣef umezruy macci d asaru n umezruy. D tamacahutt n wid ittanaɣen ɣef teɣdemt d izarfan nsen. Si tazwara ar tagara, asaru yagi immuceh-d tawaɣit ddren imeɣnasen n Irland, d wamek ugaden, amek ttwacergen gara sen, amek ddren tamettant d tdukli. Kra n isuyas deg usaru yagi ur asent izmir ara leɛqel n umdan : sergagayent, ssefriwisent, sruyent, qqurent, qqariḥit.
Ayen walaɣ deg usaru yagi ihi d irgazen igren irebbi I tegrawla. D tialawin, xas di tili I beddent, maca ayen xedment ulac tagrawla ara t-yagwin, ulac tagrawla akw-ya ma ulac-itent.
Walaɣ diɣen iḥerkiyen, igumiyen, wid ifren iddarin ar tt-rres tegwnitt. Walaɣ diɣen kra, msakit ahat, d nniyyat u tecca-ten tqemmuct si tugdi u ssawḍen almi zenzen atmaten nsen xas akken ur tebɣin. Wallaɣ agdud illuẓ, yuḍen, iqarḥ-it usemmiḍ. Wallaɣ at-ci, imarkantiyen: azgen seg-sen xemten ur bɣin ara a tt-beddel, llan diɣen wiayaḍ seg sen ittaken idrimen akken ad tili tegrawla. Lḥasun d tirect, d atemmu akken nessen talsa.
Illa diɣen uzekka ibḍan imeddukal n yiḍelli. Llan wid innumen abeckiḍ almi ur zmiren ara ad t-sarsen. Illa diɣen ttrad mgal acengu yuɣalen gar watmaten. Llant tegwnatin anda yiwen « ilaq » ad ineɣ acengu. Ad t-inaɣ s imeṭṭi imi illa d ameddakul-is n yiḍelli. Di tiddet, ula d assa d ameddakkul, d takti n umennuɣ, d alugen n ttrad kan I ten ibḍan.
Asaru n Ken Loach iccur d tigwnatin am ti, d tidyanin n talsa di tizi n leḥris neɣ d tin n talwit. U anect-a I ikka s nnig isura nniḍen n ttrad I deg iṭarḍiq ukarṭuc di tazwara ar tagara. S tigzi yagi is id-iskar Loach asaru ines is yif wiyaḍ. Igza d akken ttrad d tadyant talsant u s talsa kan I izmer yiwen ad isken udem-is n tidett I wumi ḍlan wiyiḍ ambuxen imenɣi di baṭel
Yerna, ass-a, anda-t umgired gar urebrab d win yugin azaglu imi I sin redfen abeckiḍ ? Ula d Irlundiyen d-isken Ken Loach ar kra d irgazen ittnaɣen ɣef teɣdemt ar wiyaḍ d irebraben I yessefk ad ttwarzen. Timuɣliwin agi d tid seg ur izmir ad issukkes umennuɣ : ɣef tlelli id-illa neɣ ɣef useknu.
Di tlemmast n usaru, isenta Damien tamezyant-is ɣef yiwen uqrur, Chris, I ten izenzen. Chris illa idda yid-sen, innuɣ ar tama nsen maca ewwi-t uɣrum ar wanida ur inwi ara ad yaweḍ. Send ad itekki Damien amejjay ɣef znad inna yas : “ssarameɣ tuklal tmurt nneɣ amennuɣ-a nerfed fell-as”. Damien inɣa Chris. Akka I d illugan n ttrad, amdan isfeḍ gar wallen-is gma-s ma izga yas-d deg ubrid. Acku win irefden abeckiḍ, mi ara d-yerr ar gar wallen-is taɣawsa umennuɣ ittdarɣil. Ittwali kan ayen ilaq-en ad t yeg akken ad issiweɣ ar iswi umennuɣ-is, itettu ayen nniḍen u tikwal itecceḍ. Taluft n iswi deg umennuɣ tettmili macci drus n wuguren, acku akken ad yaweḍ ar iswi, win ittnaɣen, issefk ad iɛfes ɣef ul-is, ad ittu gma-s u ma ilaq ad t inaɣ ad t inaɣ. U di tegwnatin am tida, amdan ur essin ara tilisa-s, ur iẓri ara anda ilaq ad iḥbes anda ilaq ad iberrez. Ittwali acengu di myal win yugin as yaɣ awal, deg win yugin ad yaɣ tamuɣli-s. Akka I teḍra d Teddy d Damien, sin watmaten, ṭḍen yiwet n tebbuct, nnuɣen akken, lluẓen akken, ttwarzen akken. U yiwen wass, ihuz-d waḍu umeslay gar IRA d London, Teddy inna « IH », Damien inna « UHU ». Amenzu iḥbes, wis sin ikemmel. U ewweḍ-d wass I deg d-gwra tudart n Damien gar ifassen n Teddy. Damien ilaq ad irfed ifassen-is u ad izenz imeddakul-is neɣ ad immet. Teddy, gma-s, d aḥellel deg-s acku macci kan ur ibɣi ara ad t-ineɣ iẓra d acuḍ, iẓra ulamek ara tt ixdem. Maca taluft tessaweḍ anida ur tesɛi tuɣalin ar deffir.
Yiwen wass, di tefrara, issufeɣ-d Teddy Damien ar ufrag u inɣa-t. Inɣa-t acku iɣil tessaweḍ tmurt-is ad teḥbes amennuɣ, iɣil ewweḍ iswi-s. Maca dacu-t yeswi di ttrad ɣef tlelli? D tilelli? D tamuɣli? D tikti?
Win iwalan asaru yagi ngagun yixfawen n wallaɣ-is. Ad yili yusa yas-d am lemri sdat wudem.
Asaru igarzen I wid ara t iwalin!


text:
OPEP d Unmager n Tmura Timsiǧwin n Wurrig zemlen aneggaf n umtawa i ussejhed n unmiregAsamas, 06 Tubeṛ 2019 11:54
LEZZAYER TAMANEƔT – Tuddsa n Tmura Timsiǧwin n Upitṛul d Unmager n Tmura Timsiǧwin n Wurrig zemren aneggaf n umtawa i lmend n ussejhed n unmireg gar-asen deg usnuḍef d uslaḍ n wulzuz n teẓwert, ɣef wakken ay d-nnant snat-a n tuddsiwin deg yiwen n ulɣu ucrik.
Taɣsert tamaynut n tussda d wallus n ustenfes n wurrig deg Ḥasi MesɛudAkras, 04 Ctembeṛ 2019 16:06
ḤASI MESƐUD (WAREGLA) – Taɣsert n tussda d wallus n ustenfes n wurrig n Ḥasi Mesɛud (Waregla) ur tettɛeḍḍil ara ad tettwarẓem, ɣef wakken ay d-yenna, ass n usinas (ttlata), uselway-anemhal amatu n Tegrawt Tapitṛulant-Turrigant n Sonatrach, Rachid Hachichi.
Mmuten sin n yimdanen seg ugbar n wabbu n ukarbun deg Ɛin NneɛǧaAsiḍyas, 09 Fuṛaṛ 2019 09:59
LEZZAYER TAMANEƔT – Mmuten sin (02) n yimdanen, ass n lǧemɛa, seg i ten-yesseqber wabbu n ukarbun i d-iteffɣen seg useḥmay n waman, i aɣ-d-nnan seg yimeẓla n Umesten aɣarim n twilayt n Lezzayer.
Aselda n wurrig n Leɛrica-Bni Ṣaf yesɛa tixxutert d tameqrant deg tdamsa taɣelnawtAsimwas, 18 Yennayer 2019 18:01
ƐIN TIMUCENT – Iwekked-d uneɣlaf n teẓwert, Mustapha Guitouni, ass n ukwas (lexmis) deg Ɛin Timucent, dakken « asenfar n usseɣzef n uselda n wurrig n Leɛrica-Bni Ṣaf yesɛa tixxutert d tameqrant yernu d win ara yesmeɣren iketturen n ussiǧew n wurrig ».
Anneqmaḍ s wurrig: 4 n yimdanen ay yemmuten deg 24 n yisragen deg ƔilizanAynas, 10 Dujembeṛ 2018 10:52
LEZZAYER TAMANEƔT – 4 n yimdanen ay yemmuten s unneqmaḍ s wurrig n umunuksid n ukaṛbun deg twilayt n Ɣilizan deg wakud aydeg 3 niḍen ay d-ssukksen seg tmettant deg Tubiret deg 24 n yisragen, ɣef wakken ay d-tenna, ass n usamas (lḥedd), tmehla tamatut n ummesten aɣarim.
Tifatuṛin n Sonelgaz: 12% seg wayt Tmaneɣt bɣan ad ttxelliṣen s InternetAkwas, 29 Wamber 2018 14:22
LEZZAYER TAMANEƔT – Yenna-d unemhal amatu n Teṛmist n Ussedger n Tetrist d Wurrig n Twilayt n Lezzayer (SDA, d afurk n Sonatrach), Noureddine Ghoul, dakken azal n 12% seg 900.000 n yimnezda n twilayt n Lezzayer ay yesmenyafen ad ttxelliṣen tifatuṛin-nsen n tetrist d wurrig s Internet akken ad d-ssigren akud.
Tamettant n 3 n tsednan deg Ddwira seg wurrig n umunuksid n ukaṛbun – ammesten aɣarimAkras, 28 Meɣres 2018 14:50
LDZAYER TAMANEƔT – Kraḍt (3) n tsednan ay yemmuten, deg yiḍ n ttlata d laṛebɛa, seg uneffes n umunuksid n ukaṛbun deg yiwet n tmudrut deg Ddwira (Ldzayer Tamaneɣt), deg wakud aydeg snat niḍen ay yellan deg tegnit n wenḍerri, ɣef wakken ay d-nnan yimeẓla n ummesten aɣarim.
Ṭṭaref: Sin n yemdanen ay yemmuten seg wurrig n umunuksid n ukaṛbun, 6 niḍen ssukksen-ten-idAsiḍyas, 24 Meɣres 2018 15:09
ṬṬAREF – Sin n yemdanen ay yemmuten ma d 6 niḍen ssukksen-ten-id deffir ma neffsen urrig n umunuksid n ukaṛbun deg sin n yisehwa yemgerraden ass n ljemɛa deg Ṭṭarf, ɣef wakken ay d-nnan yimeẓla n ummesten aɣarim.
Ɛin Ddefla: ugar n 760 n yexxamen ay yettwaqqnen ɣer wurrig agaman deg Lɛebbadeyya d MxatṛeyyaAkwas, 15 Fuṛaṛ 2018 10:21
ƐIN DDEFLA, 14 Fuṛaṛ 2018 – S ujemmal, 765 n yexxamen n lmectat n Sidi Ɛumaṛ d Ḥmadceyya (tiɣiwanin n Lɛebbadeyya d Mxaṭreyya, Ɛin Ddefla) ay yettwaqqnen, ass n laṛebɛa, ɣer uẓeḍḍa n wurrig agaman. Ssuddsen tafugla i lmend n waya s weḥdaṛ n uwali n Ɛin Ddefla, iduba idiganen d kra n yimesfaydiyen deg yiwen n yeswaɣ yeččuṛen d tumert.


text:
Deg tfugla n tukci n ugerdas n uduktur n userhu i uselway n tegduda deg tesdawit n Sṭembul, yenna-d Mass Tebboune dakken yessaram ad ggten wassaɣen isdawanen gar Zzayer d Ṭṭerk, yernu yesmekti-d dakken yenna i uneɣlaf n ulmud imineg d yiselwayen n tesdawiyin dakken « tasdawit tazzayrit, ass-a, attan d tamzarugt yernu d tilellit akken ad teg asiknew d tesdawiyin ay teɣs ».
« Tasdawit yeɣsen ad teg asiknew d Sṭembul, ad tt-id-iṣaḥ waya, tin yeɣsen ad teg asiknew d Lqahira, ad tt-id-iṣaḥ waya, yernu tin ay yeɣsen ad teg asiknew d Sorbonne, ad tt-id-iṣaḥ waya, yernu yessefk ad ikemmel waya arma nerẓem tisdawiyin-nneɣ akk ɣef umaḍal n tussna yernu d aya ara iḍemnen azarug-nneɣ yernu ad yili d tadusi i tdamsa-nneɣ », ɣef wakken ay d-yenna.
Yenna-d uselway Tebboune dakken yummar imi ay d-yufa tasdawit n Sṭembul d « asfaylu anɣermay n talsa, d win ay d-inezzɣen imdanen yettnadin ɣef tussna d tmussni akken ad ssnen taɣerma taqburt n Tegduda n Ṭṭerk yellan d tamurt taweltmat ».
Yessenfali-d daɣ uselway n tegduda asnemmer-nnes i yimasayen n tesdawit n Sṭembul imi ay as-fkan aduktuṛa n userhu, yernu yessarem-asen amures ummid deg uḥraz n tesdawit-a ay d-yettɣimin d « tanagit n tumast tadettant n uwanak aṭerki d umyezgi-nnes d tetrara, yernu yettban-d waya s ufara d unegmu ay d-yellan deg Ṭṭerk ddaw ulway n tifazit-nnes aselway Recep Tayyip Erdogan ».


text:
Deg wahil n wass wis sin n terzi-nnes, aselway n tegduda Tebboune ad yerzu ɣef temḍelt n usersal n Tegduda n Ṭṭerk, Mustafa Kemal Ataturk, deg Ankara, am wakken ara yerzu ɣef usalay n teftarin d tɣawsiwin tudmawanin n uselway-a aqbur.
Deffir terzi-a, ad yemmager uselway aṭerki, Recep Tayyip Erdogan, aselway n tegduda deg usuddis aselwayan anda ara ssiwlen ɣef wassaɣen isindisanen yernu ad derwen, deg udiwenni-a, daɣ, yineɣlafen n snat-a n tmura.
Deffir yidiwenniyen-a, ad zemlen imtawayen d tsektayin n umsegzu i usdusu n unmireg gar Zzayer d Ṭṭrerk deg mennaw n tɣula.


text:
Isehwa n ubrid: 11 ay yemmuten, ugsen 33 deg 24 n yisragenAkwas, 06 Fuṛaṛ 2020 13:56
LEZZAYER TAMANEƔT – Mmuten 11 n yimdanen, ugsen 33 deg 8 n yisehwa n ubrid ay d-yellan deg 24 n yisragen ineggura deg tmurt, ɣef wakken ay d-tebder tecrawt n umesten aɣarim ass n ukras (ttlata).
Tuttya n yiwen n usakal n yimsiklen deg Suq Ahṛas: 8 ay yemmuten, ugsen 22Akras, 05 Fuṛaṛ 2020 13:42
SUQ AHṚAS – Tam n yimdanen ay yemmuten, ugsen 22 n niḍen ass n usinas (ttlata), mi yetti yiwen n usakal n umesni n yimsiklen deg tɣiwant n Mecṛuḥa (Suq Ahṛas), ɣef wakken ay aɣ-d-txebber tmehla tadigant n umesten aɣarim.
Isehwa n ubrid: Ad ddmen akaten d iquranen ugar akken ad ifak tawaɣit-aAkras, 05 Fuṛaṛ 2020 09:26
LEZZAYER TAMANEƔT – Nmeqqnen yiduba inagduden akken ad nnaɣen mgal yisehwa n ubrid s wakaten d iquranen ugar akken ad ifak tawaɣit-a ay yeglan s 3.200 n tmeddurin yernu yejreḥ 31.000 n yimdanen niḍen deg 2019.
Isehwa n ubrid : Aselway Tebboune yumeṛ i wakken ad ddmen ikaten izerfanen ilaqenAsinas, 04 Fuṛaṛ 2020 16:05
LEZZAYER TAMANEƔT – Aselway n Tegduda, Abdelmadjid Tebboune, yumeṛ ass n uynas (letniyen), deg temlilit n Usqamu n yineɣlafen, i wakken da ddmen ‘’ikaten izerfanen ilaqen’’ i ‘’uɛaqeb’’ n wayen yettmahal unehhar n usakal n umesni anagdud akked uɣurbiz ma llant ‘’tuccḍiwin n yimdanen’’.
Anẓul-asammer : mmuten 76 n yimdanen deg yisehwa n ubrid deg tlemmast n temdint deg 2019Akwas, 30 Yennayer 2020 16:32
WAREGLA – Anda ma ulac mmuten 76 n yimdanen deg yisehwa n ubrid i yettilin deg temdinin, ḍran-d deg useggas yezrin szg Unẓul-asammer n tmurt, ɣef wakken i d-nnan yimeẓla tesweḍt tamnaḍant n Temsulta.
Yessefk uzenziɣ aɣelnaw n umesni i usenqes n yisehwa n ubridAynas, 27 Yennayer 2020 13:57
LEZZAYER TAMANEƔT – Yenna-d uselway n Tfidiṛalit Taɣelnawt n Umesni n Yimsiklen d Yilzazen, Abdelkader Boucherit, ass n usamas (lḥedd) deg Lezzayer Tamaneɣt, dakken yessefk umzenziɣ aɣelnaw n umesni i lmend n usenqes n umḍan n yisehwa n ubrid ay yeqqlen d tawaɣit, tagara-a.
Tamsilt: 5 n yimettinen d 31 n yimejraḥ deg yiwen n usehwu n ubrid deg Ɛin LeḥǧelAsamas, 26 Yennayer 2020 12:50
TAMSILT – Tacrawt n usehwu ay d-yellan deg yiḍ n usiḍyas d usamas deg ubrid aɣelnaw wis 8 sdat temdint n Ɛin Leḥǧel (Tamsilt), deg udeg yettwassnen s yisem n Nnahya, tewweḍ ɣer 5 n yimettinen d 31 n yimejraḥ, ɣef wakken ay d-tenna, ass n usamas (lḥedd), temsetla teɣelnawt.
Yumeṛ Uselway Tebboune i wakken ad yeḍru yiwen n Usqamu agraɣlifan ɣef yisehwa n ubridAsinas, 21 Yennayer 2020 12:39
LEZZAYER TAMANEƔT – Aselway n Tegduda, Mass Abdelmadjid Tebboune, iwekkel aneɣlaf Amezwaru, Abdelaziz Djerad, i wakken ad yeg, deg ukud awezlan, yiwen n Usqamu agraɣlifan yerzan ḥala asekyed n waḍan-a n yisehwa n ubrid, i d-yenna ass n uynas (letniyen) yiwen n ulɣu n Tselwit n Tegduda.
Beldjoud deg twilayt n Wad Suf: 96% seg yisehwa ssebba-nsen d amgi alsanAynas, 20 Yennayer 2020 13:56
WAD SUF – Yenna-d uneɣlaf n ugensu, Kamel Beldjoud, ass n usamas (lḥedd) deg twilayt n Wad Suf, dakken 96% seg yisehwa n ubrid ssebba-nsen d amgi alsan, am wakken ay d-iger tiɣri i lmend n uḥezzeb deg yibriden.
Isehwa n ubrid : mmuten 38 n yimdanen akked 1798 nniḍen d imejraḥ deg yiwen n yimalasAkras, 08 Yennayer 2020 14:52
LEZZAYER TAMANEƔT – Kramraw d tam (38) n yimdanen i yemmuten akked 1798 nniḍen d imejraḥ deg 1147 n yisehwa n ubrid i d-yeḍran deg twala yellan seg gar 29 dujember 2019 ɣer 4 yennayer 2020, ɣef wakken i d-yedda deg yiwet n tecrawt tamalasant i d-yessuffeɣ ass n ukras (larebɛa) Umesten aɣarim.


text:
Tamsawla
Imeẓla[1] isemmaden[ẓreg | ẓreg aɣbalu]
Ameẓlu n teɣwalt n llsas dindin kan yelfa-d ur d-yettkafi ara, ladɣa deg uxeddim. Ɣef waya, aṭas n yimeẓla isemmaden ay d-snulfan i wakken ad sselhun asseqdec n utilifun.
Kra n yimedyaten seg-sen:
- Asɛeddi n teɣriwin[2] yettaǧǧa amdan ad yesɛeddi tiɣri-nnes ɣer unemdu[3] niḍen mi ara yili yessawal deg utilifun.
- Allus n wazzun n teɣriwin[4] yettaǧǧa amdan umi d-ɣran ad yales ad yazen tiɣriwin-nnes ɣer unemdu niḍen uqbel ma yella deg teɣwalt. Ameẓlu-a yezmer ad yettweg deg tegnatin yemgerraden (ma yella amdan umi d-ɣran ur d-yerri, mi ara yili yessawal yagi deg utilifun).


text:
Aseḥbes n wis sebɛa n imuhajren d ifriqeyen xalfen leqwanen d uzizi n wis 7000 n Ltr d uṣeṛɣu deg umalu d wenzul n tmurt
Dzayer – Srabes n iɣallen iserdasen aɣelnaw aɣerfan assennaṭi ttlati, deg umalu d wenzul n tmurt qedden, ad sseḥbsen wis sebɛa n imuhajren xalfen leqwanen, seg tneṣlyin n tefriqt yemxalafen. Arni zizan azal n wis 7000 ltr d aṣeṛɣu ujdent i userwel, ɣef leḥsab n matta i d-henna taneɣlaft n temḥaddit , ass-a llirebɛa deg walɣu-nnes.
Alɣu iweḍḍḥ-d belli « deg ubrid n usersi n laman di larsam d tbeddit deg wudem n tinnɣi tmsettefet, ṭṭfen srabes n iserdasen aɣelnaw iḍeffṛen aḥric n tmahilin n Burj Baji Muxtar di tama taserdasit wis setta, ass n 16 yunyu 2015. Nezzeh seg almawad yettwaččayen azal-nnsent 76.9 ṭun arni wis 800 ltr d aṣeṛɣu.
D wis 4 tmacinin n wenɛili ɣef wuzzlan d wis 45 d laɣḍawat d wis 8 d tilifunat imerfaden ». U deg yict n yiswi « deg tama taserdasit wis ṛabɛa iḍeffṛen aḥric n tmahilin n Janatt « sseḥbsen wis sebɛa n imuhajren xalfen leqwanen, seg tneṣlyin n tefriqt yemxalafen idsen tawitirt tnegger s ṛebɛa ».
Ma yella d tarbaɛt n uɛussi n larsam di Bab Alɛessa deg weḥric n tmahilin n Tlemsan deg tama taserdasit tissent teṭṭef wis 6330 ltr n uṣeṛɣu tella ɛadlent i userwel ».


text:
amerVB [ameṛ]
ordonner
to order
أمر
Flexions amerittamer yamer ttamret umiren yumir tumremt yettamren tumreḍ nettamer tamrem ttamreɣ amremt yamren numir umrent amer tumer tettamremt amren yettamer tamreḍ ttamer tumiremt tumireḍ tumrem ttamrent umreɣ tettamer tamer ttamremt amret umirent tumir umren ittamren yumer tettamrem tamremt tettamreḍ amreɣ yumren tumirem umireɣ numer ttamren amrent
Sources amer
- Amawal n Tmaziɣt Tatrart "Franiçais / Tamaziɣt ", Lexique du berbère moderne, Edition corrigée et augmentée, Haut Commissariat à l’Amazighité, 2004


text:
Aṭas n wawal d umeslay i d-ssegrant tmesbaniyin d unḥerrak i d-yettilin taggara-a deg wakal n tmurt. Tuffɣa n ugdud ɣer ubrid akken ad d-yini berka, ala i leḥkem amesbaṭli i inehren tamurt ɣer usyax 20 n yiseggasen-aya, teǧǧa iɣmisen, tiliẓriyin tuzzigin neɣ tigraɣlanin n tmura n berra, ad ḍefrent s lqerb tidyanin-a, segmi bdant ass n 22 furar 2019. Aneɣmas, amyaru Youcef Zirem, yuɣal 57 n yiseggasen ɣer deffir, yuɣal ɣer useggas n timmunent 1962, s udlis-is i d-yessuffeɣ ussan-a kan deg tmurt n Fransa, win iwumi yefka asentel “La Cinquième mascarade”. D adlis i d-yewwin awal ɣef waddad aserti d tudert tinmettit yeǧǧan ukkuẓ n yilmeẓyen ad ssirmen abeddel ɣer wayen yelhan, ɣer tlelli, ɣer yiseɣ, ɣer teɣdemt tinmettit u ɣer tayri yettwagedlen s tmuɣli-nniḍen. Maca ilmeẓyen-a, ɛerḍen ad ḍefren abrid n tidet, ɣas ma yella ttemlilen-d iɛewwiqen. Mass Youcef Zirem, yeglem-d tudert n Sabrina, Farid, Malika d Xaled yettidiren di lmizirya d teqṣeḥ ugar n 40 n yiseggasen-aya. Ameskar yessegra-d s uzbu n yilmeẓyen-a i mazal ssaramen tafat, ṭṭfen deg tikli ar sdat. Ungal-a s umata, yewwi-d ɣef yiwet n tallit n umezruy iɣef d-tɛedda tmurt seg 9 cutember 1962 ar tazwara n useggas n 2019. Ameskar n udlis Youcef Zirem, d amyaru, d amedyaz, d aneggal u d aneɣmas azzayri, ilul ass n 16 ɣuct 1964 deg Ukeffadu. Yettaru s tutlayt tafransist, yettidir deg tmurt n Fransa. Yekcem s annar n tira seg useggas n 1995. Gar yidlisen i yura : La Vie est un grand mensonge (1995), Le Chemin de l’éternité (2009), Le Semeur d’amour (2012), La Porte de la mer (2016), Matoub Lounès la fin tragique d’un poète (2018)…atg.
Khaled Achoui
La Cinquième mascarade n Youcef Zirem
Aṭas n wawal d umeslay i d-ssegrant tmesbaniyin d unḥerrak i d-yettilin taggara-a deg wakal n tmurt. Tuffɣa n ugdud ɣer ubrid akken ad d-yini berka, ala i leḥkem amesbaṭli i inehren tamurt ɣer usyax 20 n yiseggasen-aya, teǧǧa iɣmisen, tiliẓriyin tuzzigin neɣ tigraɣlanin n tmura n berra, ad ḍefrent s lqerb tidyanin-a, segmi bdant ass n 22 furar 2019. Aneɣmas, amyaru Youcef Zirem, yuɣal 57 n yiseggasen ɣer deffir, yuɣal ɣer useggas n timmunent 1962, s udlis-is i d-yessuffeɣ ussan-a kan deg tmurt n Fransa, win iwumi yefka asentel “La Cinquième mascarade”. D adlis i d-yewwin awal ɣef waddad aserti d tudert tinmettit yeǧǧan ukkuẓ n yilmeẓyen ad ssirmen abeddel ɣer wayen yelhan, ɣer tlelli, ɣer yiseɣ, ɣer teɣdemt tinmettit u ɣer tayri yettwagedlen s tmuɣli-nniḍen. Maca ilmeẓyen-a, ɛerḍen ad ḍefren abrid n tidet, ɣas ma yella ttemlilen-d iɛewwiqen. Mass Youcef Zirem, yeglem-d tudert n Sabrina, Farid, Malika d Xaled yettidiren di lmizirya d teqṣeḥ ugar n 40 n yiseggasen-aya. Ameskar yessegra-d s uzbu n yilmeẓyen-a i mazal ssaramen tafat, ṭṭfen deg tikli ar sdat. Ungal-a s umata, yewwi-d ɣef yiwet n tallit n umezruy iɣef d-tɛedda tmurt seg 9 cutember 1962 ar tazwara n useggas n 2019. Ameskar n udlis Youcef Zirem, d amyaru, d amedyaz, d aneggal u d aneɣmas azzayri, ilul ass n 16 ɣuct 1964 deg Ukeffadu. Yettaru s tutlayt tafransist, yettidir deg tmurt n Fransa. Yekcem s annar n tira seg useggas n 1995. Gar yidlisen i yura : La Vie est un grand mensonge (1995), Le Chemin de l’éternité (2009), Le Semeur d’amour (2012), La Porte de la mer (2016), Matoub Lounès la fin tragique d’un poète (2018)…atg.


text:
Iɣellaten n uwanak d unabaḍ n Umɣiwan Adamsan n Yiwanaken n Tefriqt n Utaram gan timlilit d tumdilt deg tmaneɣt taghanit yernu ɣetsen ad medlen tilisa-nsen d Mali deg ukatar n tuddsa-a tadumnaḍant yernu ɣetsen daɣ ad ssiglen imsenfalen n yifarisen n usra amenzu d Mali, ɣef wakken ay d-yenna yiwen n ulɣu ay d-yeffɣen deffir ma tfuk tqacuct-a.
Ɣetsen daɣ yimḍebbren-a ad sbedden tallalt tadrimant ay ttakfen i Mali yernu ad gersen ayla n Mali deg Tbanka Talemmast n Yiwanaken n Tefriqt n Utaram. Iwanaken-a ɣetsen daɣ ad d-ɣren i yinmazalen-nsen yellan deg Mali anda ay d-llant snat tuttyiwin tiredsanin deg 2020 yernu tella-d daɣ deg-s tezɣent taɣellisant d talqayant.
Imḍebbren-a n Umɣiwan Adamsan n Yiwanaken n Tefriqt n Utaram kemmlen deg ubrid n tqacuct n Tdukli Tadamsant d Tedrimant n Tefriqt n Utaram ay d-yellan uqbel tqacuct-nsen yernu yenna-d yiwen seg yimedrawen deg tqacuct-a dakken iweddiben ay d-yettwaḥettmen ɣef Mali d « iqessḥanen aṭas ».
Ma d iduba imaliyen xebbren-d, ass n uynas, dakken ɣran-d i yinmazalen-nsen deg tmura-a yernu temdel ula d nettat tilisa-nnes tikalanin d tgennanin yid-sent, ɣef wakken ay d-yenna yiwen n ulɣu n unabaḍ amali.


text:
随着光伏发电的迅速发展,安装光伏发电的工厂,医院,学校,家庭别墅安装的越来越多了?
当安装的客户越来越多时,更多人对价格也越来越在乎,我们今天来看看大家关心的100千瓦光伏发电需要多少钱?
我们看看现在光伏发电按照市场的常见两种计费方式来看看?
第一种:按瓦计算,包工包料多少钱一瓦
第二种:按平方计算,光伏发电多少钱一平方
我们看看现在安装光伏发电多少钱一瓦,我们安装光伏发电按瓦计算有三种方式?
第一种彩钢瓦:工商业彩钢瓦屋顶安装光伏发电由于用的材料比较少费用相对来说比较便宜大约在4.1元每瓦
第二种水泥墩,工商业水泥平面屋顶安装常见的水泥墩阵列式光伏发电系统价格算下来比常见的要贵一点,大概在4.5元每瓦
第三种棚架式:这个价格比前面两种价格都贵,到时安装起来楼顶可以用来当储物间或者在楼顶赏月喝茶,这种大概在5元左右每瓦
我们再看看市场上市场是按照平方计算多少钱一平方
现在市场是普遍安装价格都在800元/平
现在我们来看看工商业的700千瓦屋顶光伏发电大约需要350万左右,客户有特殊要求可能费用会增加一部分
以上是工商业光伏发电的大概计算方式,感紧收藏吧?
Iyya ad nwali acḥal ay d-yesqam akken ad nessekcem tissuqqalin n tezmert n photovoltaic deg waman. Nezmer ad nessekcem tissuqqalin n tezmert n photovoltaic s kraḍ n waman ɣef wayen yeɛnan Watt?
Tamezwarut tamezwarut n tkeṛṛust n uẓalim n yini: asfel n tennuɣlit ed tennuɣlit n uẓalim yessersen-d asfel n tennuɣt n uẓurit, ɣef ddemma n usseqdec n tɣawsiwin ur nesɛi azal, asfel-nni ur yesɛi azal n 4.1 yuan deg waman.
Tanemmirt tis snat n tṣebḥit n cement d anagraw n tezmert n tfotovoltayt n tmenḍayt n tmenḍayt n tmenḍayt n tmenḍayt, tessersen ɣef ssqef n tmenḍayt ed tmenḍayt. Asga-nni d cwiṭ ɣlayen ugar n wanect ay d-yennum, azal n 4,5 yuan deg waman.
Asga-a ɣlay ugar n sin amezwaru. Mi ara tessenger, ssqef-nni yezmer ad yettwasseqdec d taxxamt n tḥanut neɣ ad tḥemmel ayyur yernu ad tesweḍ atay ɣef ssqef. Asga-a ad yili azal n 5 yuan ɣef waman.
As-d ad nemmuqqel ɣer wulzuz. Ulzuz yettwaḥsab ɣef leḥsab n weqrab. Acḥal ay d amẓawan.
Imir-a, alzuz-nni s umata, yerna ssuma-nni d 800 yuan / Ping
Imir-a ad nemmuqqel ɣer tewwurt n tezmert n 700 kW n tfotovoltikit n tneɣraft ed tsenɣawla ay yeḥwajen azal n3500000. Ma s ɛan tiɣawsiwin usligen, ad nernu ssuma-nni.
Nnig d amek ay d amek ara tḥesbeḍ taseqribt n teẓwert tasnuɣlit ed tesnuɣlit n teẓwert taseqribt. Tḥulfuḍ i yiman-nnek tḥeqqeqeḍ?
本文标签: 光伏发电


text:
Aselway Tebboune yuzen aɛezzi-s i twacult n umerḥum akked yiɛeggalen n Tredsa taɣelnawt taɣerfant, ad nessuter Yuc Uzmir akken ad yermes deg lǧennet-is hrawen yazen-d ṣṣber i twacult-is.
Iɛezza Uselway Tebboune tawacult n umerḥum amǧahed Ajiniral ameqqran Ali Bouhedja
ZZAYER TAMANEƔT – Aselway n Tegduda, Mass Abdelmadjid Tebboune, aɣella unnig n Tdusiwin tumrigin, aneɣlaf n Temḥaddit taɣelnawt, yuzen, ass n usimwas (lǧemɛa), aɛezzi-s i twacult n umerḥum amǧahed Ajiniral ameqqran yellan deg testaɣt, Ali Bouhedja, akked yiɛeggalen n Tredsa taɣelnawt taɣerfant.


text:
Crif Xeddam
Iluled Crif Xeddam deg ayyur n fuṛaṛ 1927 deg taddart Nat Bumeseud (Ɛin lḥemmam). Imawlan-is d imrabḍen yernu aɣerbaz ibaed ɣef wexxam, ihi yuzn-it baba-s ɣer zawya (tareḥmanit) Nat Bujlil. Lamaena ur ieaṭl ara deg-s imi yeṭṭef abrid ɣer Lezzayer tamaneɣt ad inadi ɣef uxeddim, syen yunag ar Fransa deg 1947 am netta am ilmeẓyen di lweqt-nni.
Deg Paris yezga ixeddem di lluzin maca yeqqar daɣen azawan, solfej d ccna. Isbed tarbaet n ccna deg 1954. Mi d yewwi iman-is, yejmae iṣurdiyen yessufeɣ aḍebsi-ines amezwaru (seg ljib-is) deg 1955 « yelli-s n tmurt-iw laenaya n temeict-iw ». Din din tekcem taɣect n uccenay-a deg ulawen n leqbayel. Anfaras Pathé Marconi isla yis. Yules-as asufeɣ n uḍebsi amezwaru yerna wiyaḍ am « yelli-s lfamiliya » akk d « inni d ma tḥemelḍ iyi ».
Icna-d Crif Xeddam ɣef tmurt d tudert n yal ass n Iqbayliyen, ɣef lɣeṛba d tayri amedya Nadya, ǧeṛǧiṛa, lemri, a leḥbab, eacen, zzman, Bgayet telha. Mi d-yuɣal si Fransa ikcemn ɣer wexxam n ṛadyu anda yexdem nnig 20 isegwasen. Tella ɣures nnuba yettwasnen aṭas, « iɣenayen uzekka » ansi fɣen aṭas icennayen n teqbaylit am Lunis At Mengellat i d-yecnan zdat-s « ma truḍ » deg useggas 1967.
Yerna yessufeɣ tizlatin niḍen am « lukan id tettuɣal temẓi » akk d « tenna-yi yemma » anda itcekkir tilawin. Yura daɣen i Nwaṛa yecna yides tizlatin am « nemfaraq ur nxemmem » akk d « ula d nek yeweaṛ ad ttuɣ ».
Crif Xeddam si ger imezwura i d-iskecmen leud d upyano ar ccna n teqbaylit lamaena bnadem m’ara isel i tezlatin-is ittḥulfu s rruḥ n teqbaylit tedder deg-sent. Tesufeɣ Taseɛdit Yasin adlis s tefransist ma tebɣam ad teɣrem ɣef tmeddurt-is : Cherif Kheddam ou l’amour de l’art, « Crif Xeddam neɣ tayri n tẓuṛi » ɣer tizrigin La Decouverte/Awal, Paris deg 1995.
Yiwet seg tezlatin-ines :
Aha kker zwi iman-ik
Aha kker zwi iman-ik
Am wakken yebbwi-k naddam
Lxiṛ i d tefka tmurt-ik
Din i k yetṛaǧu wexxam
Ṛuḥ a gma lli-d allen-ik
A ttwaliḍ ansi eaddan
Tenniḍ ad beddleɣ amḍiq
Win teǧǧiḍ deg wemḍiq-ik
Wi ezizen teǧǧiḍt di ṭṭiq
Tettuḍ lhedṛa n jeddi-k
Uki-d ma telliḍ d uḥdiq
Qbel ad yekfu weewin-ik
Ur yenfie wayen i k yexḍan
Muqel kra ɣer deffir
Teseid widak i d yeǧǧan
Ur d tefruriḍ deg cekkir
Mmekt id rriḥa imawlan
Mebla ma tkerseḍ anyir
Ger tiṭ ɣer wayen d ǧǧan
Lateṛ nnsen ḥader a t tnekṛeḍ
Mačči d ayen i yetfakkan
Ahat kecc ur teelimeḍ
Ur k tsemmiḥen iɣerban
S twenza-k syen i d teffɣeḍ
ɣur Wikipedia.


text:
Acqirrew n Tgemma n Zzayer: Kraḍ n yisenfaren isfaranen umi yettunefk warrazAkras, 14 Yulyu 2021 08:01
ZZAYER TAMANEƔT – Kraḍ n yisenfaren isfaranen deg tɣult n tesnatwilin n tedrimt umi ttunefken, ass n usinas, warrazen deg teẓrigt tis kraḍt n wahil n « Ucqirrew n Tgemma n Zzayer ».
Idli n « tgemmut » d « usenfar asfalan » yettunefk i wugar n 340 n teṛmisin yesɛan isenfarenAkwas, 17 Yunyu 2021 11:27
MESTƔANEM – Ugar n 340 n teṛmisin d yimawlan n yisenfaren ay d-yesfaydin seg yidli n « tgemmut » d win n « usenfar asfaran » deg tmurt akken ma tella, ɣef wakken ay d-tenna, ass n ukras deg Mestɣanem, tdunemhalt d-yelhan s yimesdalen d temṣukin n udhal n uɣlif anesmigal ɣer uneɣlaf amenzu d-yelhan s tdamsa n tmussni d tgemma, Nassima Arhab.
Taẓwert: Yessefk ad yettwadhel udraw n tgemma deg yimeẓla imguranen yettwasmeḍnenAkwas, 20 Mayu 2021 12:50
LEZZAYER TAMANEƔT – Iwekked-d uneɣlaf n teẓwert, Mohamed Arkab, ass n ukras deg Lezzayer Tamaneɣt, ɣef udhal n usedrew n udraw n tgemma, ladɣa deg yimeẓla imguranen yettwasmeḍnen akken ad tenqes tfatuṛt n waǧaw.
44 n yimesdalen ay d-sɣenwen deg tesdawiyin d yiɣerbazen imingenAsamas, 21 Meɣres 2021 13:30
WEHṚAN – Yenna-d uneɣlaf n ulmud imineg, Abdelbaki Benziane, ass n usiḍyas deg Wehṛan, dakken 78 n yixxamen n uṛmas d 44 n yimesdalen ay d-yettwasɣenwen deg yiɣsuren n ulmud imineg deg temnaḍin yemgerraden n tmurt.
Arẓam n Tmesrit n « ICT Maghreb » deg Lezzayer TamaneɣtAynas, 15 Meɣres 2021 13:23
LEZZAYER TAMANEƔT – Terẓem Tmesrit Tagraɣlant n Tesnatwilin n Uselɣu d Teɣwalt n Lmeɣreb ass n uynas deg Ugemmiw n Yidles n Moufdi-Zakaria deg Lezzayer Tamaneɣt s udraw n yimzikknen iɣelnawen d yigraɣlanen, gar-asen tigemma yettmahalen deg tɣult-a.
Tamunit n yisenfren isfaranen d tuzwirt n unabaḍAkras, 03 Meɣres 2021 11:55
LEZZAYER TAMANEƔT – Yenna-d uneɣlaf amenzu, Abdelaziz Djerad, ass n usinas deg Lezzayer Tamaneɣt, dakken tamunit n yisenfaren isfaranen n yilemẓiyen tella-d d yiwet seg tuzwirin n wahil n tigawt n unabaḍ i useggas adriman n 2021, ɣef wakken ay d-yerna dakken adhal n teṛmisin n tesnatwilin timaynutin d yiwen seg tersal n tmudemt tadamsant tamaynut.


text:
ččefčefVB [ččefčef]
se dégonfler; être dégonflé
Flexions ččefčefteččefčif yettčefčif tčefčifeɣ ččefčifemt ttčefčif yeččfečfen iččefčufen ttčefčufent tetčefčufemt neččefčef teččefčufem tettčefčuf yetčefčuf ččfečfeɣ teččefčufeḍ ttčefčufemt tčefčuf iččefčifen ttčefčifent tetčefčifemt teččefčifem tettčefčif yetčefčif teččefčifeḍ ttčefčifemt tčefčif ittčefčufen tčefčufent teččfečfemt ččefčufen tettčefčufem tetčefčuf yeččefčef iččefčuf tettčefčufeḍ tčefčufemt ččefčef ččefčufet ittčefčifen tčefčifent ččefčifen tettčefčifem tetčefčif iččefčif tettčefčifeḍ tčefčifemt ččefčifet itčefčufen ččfečfent yeččefčufen ttčefčufen tetčefčufem teččefčef neččefčuf ittčefčuf tetčefčufeḍ ččfečfemt ččefčufeɣ ttčefčufet itčefčifen yeččefčifen ttčefčifen tetčefčifem neččefčif ittčefčif tetčefčifeḍ ččefčifeɣ ttčefčifet iččfečfen
Sources ččefčef
- BOUAMARA Kamel, Issin : Asegzawal n teqbaylit s teqbaylit, Editions l'Odyssée, Tizi-Ouzou, 2010


text:
Seldazukkuyen n tmenɣiwt n Eli Tunsi, anemhal amatu n teɣmist n tmurt n Ledzayer, yenna-d Yazid Zerhuni, aneɣlaf n daxel, ass n umḥad yezrin, d akken d ttuḥsift kan i yellan ger win yetwanɣan d win yenɣan (kulunel Ultac).
Maca tawacult n Eli Tunsi tessufeɣ-d yiwen n ulɣu i tɣamsa i deg teskaddeb isalli-a unsib, u tenna-d ur yesea-ani tuḥsift d win i-t-yenɣan neɣ d wiyaḍ yerna llan inagan i iḥedren deg tmenɣiwt-is.
Tameṭṭut-is d twacult-is bɣan a d-sseknen tidet ɣef tmenɣiwt-a i yeḍran s usihel d leemada daxel n ubiru-s anda yella yettraju ad yemlil d inemhalen-is igejdanen.
Imanayen n tsertit dduklen merra i wakken a d-inin traḍ-a yellan ger terbaet n uselway Butfliqa mgal taɣmist taserdasit n Tufiq Medyen ad yeglu s ddeqs n imḍebren u Eli Tunsi d-amezwaru-nsen.
Iwwid a d-nesmekti, Zerhuni idda d terbaet n Butefliqa ma d Tunsi iqeddec i tin n Ttufiq.
Kader Daḥdaḥ


text:
TUTLAYT (SIWEL) — I lmend n wass agreɣlan n tutlayt tayemmat i d-yettuYalen yal aseggas deg as n 21 deg ayyur n furar, amazday n udezdu n tutlayt d yidles n tmaziYt n tseddawit n Lmulud At Mɛemmer, yessudsed yiwen n usarag-askasi akked d umaru, aselmad, ameYnas, Lɛerbi Yeḥyun, s usentel: “Tixutert n uselmed-almad s tutlayt n tyemmat’’, i was n 21 deg furar 2017 Yef 13h, deg temkerḍit n ugezdu n yidles d tutlayt n tmaziYt.
I usmekti kan, Mas Lɛerbi Yeḥyun d win umi twagedlen waṭas n yisaragen, ama deg tsedawit n Bgayet, neY deg unammas adelsan n uweqqas. Yugi-as udabu n lezzayer ad yeg timliliyin-is, ttɛasan deg-s ad as-tiniḍ yenYa albeɛḍ.
Akli Muhubi
SIWEL 202312 Feb 17


text:
Yemmuger uselway Tebboune anmazal aswisi deg ZzayerAsinas, 21 Yunyu 2022 11:51
ZZAYER TAMANEƔT – Yemmuger uselway n tegduda, Mass Abdelmadjid Tebboune, ass n uynas deg Zzayer Tamaneɣt, anmazal n Sswis, Mass Lukas Rosenkraz, ay d-yerzan ɣef uselway akken ad yemsifeḍ yid-s i lmend n tgara n tuɣdaḍt-nnes deg Zzayer.
Ters ɣer sdat temlilt n yilemẓiyen deg useǧhed n tirni tagensitAynas, 20 Yunyu 2022 16:03
ZZAYER TAMANEƔT – Aselway n Tegduda, Mass Abdelmadjid Tebboune yezzwer, ass uynas (letniyen) deg Zzayer tamaneɣt, tamlilt ara zemren ad uraren yilemẓiyen izzayriyen deg « useǧhed akked usezdi aɣelnaw n tirni tagensit »akken ad nqabel icqirrwen imnaḍanen iweɛranen akked yisrusen igraɣlanen yemcubbaken.
Asaḍuf assmadan n tedrimt n 2022: Acegger s uḍfar n tmuɣli d « tamaɣẓant »Aynas, 20 Yunyu 2022 13:13
ZZAYER TAMANEƔT – Yesselwi uselway n tegduda, Mass Abdelmadjid Tebboune, ass n usamas, yiwet n temlilit n useqqamu n yineɣlafen, d win aydeg yumeṛ s ucegger n usenfar assmadan n tedrimt n 2022 s uḍfar n tmuɣli d « tameẓrilawt yernu d tamaɣẓant » ara iḥerzen amnekni ameɣredriman n uwanak d yiksaben inmettiyen ay d-iga uwanak i ubaɣur n yiɣermanen, ɣef wakken ay d-yenna yiwen n ulɣu n tselwit n tegduda.
Isers Uselway Tebboune inesɣuma n Useqqamu unnig n yilemẓiyenAynas, 20 Yunyu 2022 13:06
ZZAYER TAMANEƔT – Aselway n Tegduda, Mass Abdelmadjid Tebboune, isers ass n uynas (letniyen) deg Zzayer tamaneɣt, inesɣuma n Useqqamu unnig n yilemẓiyen.
Yeckeṛ-d uselway Tebboune asenfar n usaḍuf ɣef tḥarazt taredsantAynas, 20 Yunyu 2022 12:46
ZZAYER TAMANEƔT – Yeckeṛ-d uselway n tegduda, Mass Abdelmadjid Tebboune, ass n usamas, deg temlilit n useqqamu n yineɣlafen ay yesselwi, asenfar n usaḍuf ɣef tḥarazt taredsant, yernu yenna-d dakken aya yesɛa « tamuɣli tasnaridant ara iḥerzen tinufa tinafellatin n tmurt », ɣef wakken ay d-yenna yiwen n ulɣu n useqqamu n yineɣlafen.
Alɣu n useqqamu n yineɣlafenAsamas, 05 Yunyu 2022 21:56
ZZAYER TAMANEƔT- yetwaɛqed ass-a asamas timlilit n useqqamu n yineɣlafen, s tselwit uselway n tegduda, mass Abelmajid Tebboune, aɣella unnig tuddsiwin tumrigin, aneɣlaf n temḥaddit taɣelnawt. A-tt-an tukkist seg uḍris n ulɣu n Useqqamu :
Tasentayt n umsegraw n uselway Tebboune « tessejhad tirni tagensit »Asamas, 05 Yunyu 2022 12:49
ZZAYER TAMANEƔT – Yenna-d uneɣlaf n yimjahden d yimttalasen, Laid Rebigua, ass n usiḍyas deg Zzayer Tamaneɣt, dakken tasentayt n umsegraw n uselway n tegduda, Mass Abdelmadjid Tebboune, d tin ara « yesdusen tirni tagensit d temyamaẓt aɣelnawt ».
Malabo: Yessemned-d Mass Lamamra aneskin n uselway n tegduda ɣef umennuɣ mgal tremɣaAsamas, 29 Mayu 2022 09:46
MALABO – Yessemned-d uneɣlaf n yiweẓla iwerdaniyen d umɣiwan aɣelnaw deg uzɣar, Ramtane Lamamra, ass n usiḍyas deg Malabo (Ginya Tasbegsant) yiwen n uneskin ɣef umlu ay yuzen uselway n tegduda, Mass Abdelmadjid Tebboune, i Tqacuct Tafeɣnamit n Tdukli Tafriqit ɣef Tremɣa d Yinfalen Imgelmenḍawanen deg Tefriqt.
Taqacuct n Tdukli Tafriqit ɣef tremɣa : Isers Uselway Tebboune yiwen n uneqqis ummidAsiḍyas, 28 Mayu 2022 15:03
MALABO – Deg warid n tqacuct tis 16 tafeɣnamit n Tdukli tafriqit, ara d-yeḍrun ass n usiḍyas-a (ssebt) deg Malabo deg Ginya tasebgasant, deg ukatar n tilin-is ɣef uqerru n Tudukli Tafriqit deg wayen yerzan aḥezzeb akked umennuɣ mgal n tremɣa akked teẓriɣeft tukeiḍt,
Yerza Uselway Tebboune ɣer usalay aɣelnaw ɣer NapoliAsiḍyas, 28 Mayu 2022 14:29
NAPOLI – Aselway n Tegduda, Mass Abdelmadjid Tebboune, yerza, ass n usimwas (lǧemɛa), ɣer usalay aɣelnaw « Capodimonte » Napoli deg ukatar n wass wis kraḍ aneggaru n tirzi n Uwanak i iga ɣer Ṭṭalyan, seg i t-id-yesnebgi umtil-is aṭalyani, Mass Sergio Mattarella.


text:
TAMURT TAQVAYLIT (SIWEL) — Ameɣnas amunan Laẓar Besedi, d win i wumi i d-ssawlen ijardarmiyen n Lezzayer tamanaɣt tamhersant (Cerrega) mebla ma nnan-as-d d acu d sebba usiwel-ayi. Send waya, ttuɣ yakan ssawlen-d i Mulud Ḥemrani ass 07 meɣres ieeddan.
Adavu amhersan, yettkemmil deg lḥers-ines mgal imeɣnasen iqvayliyen akken ad yezrae deg wallaɣ yiqvayliyen tugdi d lxuf ɣef umennuɣ n tlelli d tmunent n tmurt Taqvaylit.
I usmekti kan, Laẓar Besedi gar imeɣnasen i wumi iḥevsen amsineg-nsen; ɣas deg wayen ieeddan eerḍen ad d-serḥen i kra maca netta ur yelli ara gar-asen.
S yisem n umussu n MAK akked yimeɣnasen-is, ad d-as-nini i Laẓar aql-aɣ akk ɣer yidis-ik.
[email protected]
SIWEL 061000 AVR 21


text:
Deg yiwet n temlilit aydeg derwen ula d iɣellaten n tegrawin tiwamniyin yernu tella-d i teswast n tɣimiyin tičuṛanin d uzraw n tuttriwin tinimiyin d tid yuran, teckeṛ-d tnarit n Useqqamu n Uɣlan tigrayin n temlilit taneggarut n useqqamu n yineɣlafen, « ladɣa deg wayen yerzan amuqqen n usmal n yidis anmetti-amsadur n yimahalen d usmar n yiẓuyar imaẓlayen yettwaḍfaren imir-a », ɣef wakken ay d-yenna uɣbalu-a.
Twekked-d temlilit-a dakken « yessefk ad d-yili usenfel d alqayan deg wakk iswiren yernu d tagnit taɣellisant d tdamsant aydeg yella umaḍal ay d-iḥettmen aya », am wakken ay d-terna tnarit-a dakken « s zzux » ay tessaweḍ Zzayer, ddaw tmehla n uselway n tegduda, Mass Abdelmadjid Tebboune, akken ad teskater yernu ad d-temmezg d yinalkamen d yisemda n yinfalen ay d-yellan yernu tettmahal akken Zzayer tamaynut ad ters ɣef tersal ay yessejhed uselway yernu ad tfak akala n tmeṣkiwt tasudant am wakken ara tessers tirsal i tdamsa taɣelnawt d tamdust.
Yerna-d ulɣu-a dakken tadamsa-a d tin ay yessefken ad teḍmen « taɣellist-nneɣ tanuččit yernu ad tesdus tanaya taklesnuddsant n tmurt s tmeskert tamegdayt lqayen ugar d uzarug adamsan ara yesdusen azarug n uɣtas asertan aɣelna d tmelwi tadiplumatit deg Zzayer ».
« Imir-a, arraw n tmurt-nneɣ, yernu imezwura seg-sen d tasuta n yilemẓiyen, yessefk ad nnebgasen akken ad dehlen aselway n tegduda akken ad yesdus tirni tagensit yernu ad zdin idurra akken ad ḥerzen iksaben ay d-yettwasseḍran ar ass-a, am wakken ay yessefk ad ssuggten ussisen akken ad ssiwḍen Zzayer ɣer uswir ay tettnadi yernu tessaram ad t-taweḍ yernu wa d aswir yessuggum yal win iḥemmlen tamurt-nnes ɛzizen yernu yettasem fell-as », ɣef wakken ay tt-id-yextem ulɣu-a.


text:
Internet
Internet, D-azeṭṭa en tesleɣselkimt. Internet d-azeṭṭa, ilul-d seg uzeṭṭa Arpanet, i d-yeffɣen deg yiseggʷasen 1960, i usekker en temselta en Amirika. Deg yiseggʷasen 1970, Arpanet, yekcem ɣer tsesdawiyin ; almi yuɣ amḍiq-is, deg useggʷas 1990, Internet. Internet, di tezwara, yemmud-d anagar i tegmi yimussnawen. Deg useggʷas 1991, yeffeɣ-d World Wide Web, agrudem , yessawḍen azeṭṭa ad d-yeldi i yal amdan di Umaḍal. Assa yal amdan yezmer ad yaweḍ ɣer yisefka, tugniwin ...atg. Internet, yuɣ azal meqqer di tnezzut. Deg useggʷas 1995, azeṭṭa-ayi, yeqqen azal en sin yigendiden yiselkimen ed qrib en 30 imelyunen en yemdanen deg 45 en tmura


text:
Teḍra-d temlilit-a, deg tesɣimt n Tselwit n Tegduda, s tihawt n uneɣlaf n Yiweẓla n yizɣaren akked Umɣiwan aɣelnaw yeddren deg uzɣar, Mass Ramtane Lamamra, n unemhal n tnarit n Tselwit n Tegduda, Mass Abdelaziz Khellaf akked unmahal n Zzayer yellan deg Riyaḍ, Mass Mohamed Ali Boughazi.
Yermes Uselway Tebboune aneɣlaf n Yiweẓla n yizɣaren
ZZAYER TAMANEƔT – Aselway n Tegduda, Mass Abdelmadjid Tebboune yermes, ass n ukwas (lexmis) deg Zzayer tamaneɣt, aneɣlaf n Yiweẓla n yizɣaren n Tgelda tasaɛudit, Mass ageldun Fayçal Ben Farhan Ben Abdallah Al Saoud.


text:
Deg tdiwennit-a, newwi-d awal akked Mesṭafa Kamal ɣef usenfar-is n taggara n tezrawt ‘’Aɛqal n taɣect yettwabnan ɣef Deep Learning i tutlayt taqbaylit’’. Amek i d-yella ufran-is, allalen yeseqdec deg-s akked temsal-nniḍen.
Aɣmis n yimaziɣen : Anwa i d Mesṭafa Kamal ?
Mestafa Kamal : Nekk d ajenyuṛ seg Uɣerbaz aɣelnaw Unnig n Tsenselkimt (ESI) n Lezzayer. Fukkeɣ deg waggur-agi n yunyu asenfaṛ-iw n taggara n tezrawt s uzwel : « Aɛqal n taɣect yettwabnan ɣef Deep Learning i tutlayt taqbaylit ». Deep Learning, izmer ad t-id-nini s teqbaylit Almad Alqayan. D yiwet n tetiknikt tamaynut i neseqdac ass-a deg uḥric n tigzi n tmacint (Intelligence artificielle).
Amek i ak-d-tusa tikti n usenfar-agi ?
Ddeqs aya segmi ttekkaɣ deg yisenfaṛen akk n usideg (localisation) akked usemḍen (numérisation) n tutlayt taqbaylit. Ama d isenfaṛen n tesbeddit Mozilla am Common Voice, ama d Tatoeba neɣ d asideg n tɣerɣrin timiḍanin (plateformes numériques). Imi lliɣ d anelmad n tsenselkimt, tteɛṛaḍeɣ ad d-awiɣ ayen i wumi zemreɣ, yal mi ara stafiɣ. Seg wannect-n, gziɣ acu i d azal i zemren wallalen akk n tsenselkimt ad t-id-awin i usebded d usnerni n tutlayt, abeɛda tutlayt-nneɣ taqbaylit. Tɛedda tallit i deg d tira i d allal amezwaru i yis ara tesnerniḍ tutlayt. Ass-a, imdanen ur qqaṛen ara annect i iwehha wallaɣ-nsen ɣer tilifun neɣ Internet. Ɣef waya, anekcum n teqbaylit ɣer umaḍal amiḍan, yufrar-d gar ttawilat akk i yis nezmer ad nesbedd tutlayt-nneɣ. Asmi i d-iwweḍ lawan ad ferneɣ asenfaṛ n taggara n tezrawt, nwiɣ ad xedmeɣ deg wayen akk icudden ɣer yisenfaṛen-agi n usideg yettwabdan yakan. Uriɣ-as i Mass Muḥend Belqasem, d ajenyuṛ iqeddcen ayen dinn deg unnar n usideg. Nemlal, nemmeslay acḥal d abrid. Nmuqel anwa asenfar i izemren ad ittwaxdem akka tura, dɣa nefren-d wagi : « Aɛqal n taɣect yettwabnan ɣef deep learning i tutlayt teqbaylit ».
Ma yella wamek ad d-tesegziḍ (s telqayt) leqdic-agi-inek i wakken ad t-fehmen yimeɣriyen ?
Deg leqdic-iw, suliɣ anagraw n uɛqal n taɣect, neɣ akken-nniḍen, anagraw n uɛqal awurman (automatique) n yimesli. Aya, d ayen yellan si zik deg waṭas n tutlayin, am teglizit neɣ tafṛansist. Tikkelt-a, nebɣa ad d-yili ula i teqbaylit. D allal i ara yesiwḍen aselkim, neɣ tilifun, mi ara as-thedṛeḍ s teqbaylit, ad d-yaru ayen akken i as-tenniḍ, d tifyar neɣ d aḍris, s uqadeṛ n yilugan n tira. S telqay, aɛqal n yimesli ittɛeddi si snat n tiram tigejdanin. Tamezwarut, d asiffi n tesraḍ. Deg-s ad d-nesuffeɣ imesliyen si lhedṛa. I wannect-a, sqedceɣ tarrayt i wumi qqaṛen MFCC, tettwassen ɣer wid ixeddmen tasleḍt n yimesli (analyse du son). Tarrayt-a, tezmer ad teɛqel imesliyen am wakken i ten-itteɛqal umeẓẓuɣ n umdan. Syin, tiremt tis snat d asurti n yimesliyen-nni. Ittusemma, ilaq ad neqqen gar yimesliyen d yisekkilen n teqbaylit. D annect-n dɣa i ixeddem Deep Learning, neɣ s teqbaylit Tigzi talqayant. D tarrayt i yeseqdacen azeṭṭa n yinuṛunen i wakken ad ig assaɣen gar yimesliyen akked yisekkilen n tutlayt. Ɣer taggara, ad nesɛu tafyirt i iwulmen n wayen akken i as-nehder i uselkim. D acu kan, i wakken ad nexdem Deep Learning, ilaq ad nesɛu tagrumma n yisefka (dataset) meqqret ayen dinn, i wakken ad ilmed uselkim akken iwata. Nekk sqedceɣ ugar n 25 000 n tefyar s teqbaylit. D azal n 260 n yisragen n lhedṛa. Annect-a akk, wwiɣ-t-id si tɣerɣert n Common Voice.
D acu n yiswi agejdan n waya ?
I umdan menwala, aɛqal n yimesli, izmer ad ittuseqdac deg waṭas n tɣula. Nezmer ad d-nebder :
- Anadi s yimesli di Internet n deg uselkim ;
- Tira s yimesli, tzemreḍ ad taruḍ aḍris war ma tesqedceḍ anasiw, ittusemma s wawal kan ;
- Asendeh s yimesli : Nezmer ad nger anagraw-agi i tɣawsiwin n yal ass, am tkeṛṛust neɣ imsismeḍ, i wakken ma nebɣa ad ixdem kra, ad nesendeh kan, war ma ntekka di tqeffal.
Anwi i ak-yefkan afus n tallelt deg usenfar-agi-inek ?
Asenfaṛ-agi mačči d ayen isehlen i wakken ad t-isali umdan weḥd-s. I yi-d-ifkan afus n tallelt deg wayen akk i xedmeɣ d Mass Ɛebdelkrim Aries, d aselmad-iw deG uɣerbaz ; Mass Muḥend Belqasem i d-bedreɣ yakan, d ajenyuṛ iqeddcen aṭas deg usideg n yisenfaṛen n tsenselkimt s teqbaylit akked Mass Alexandre Lissy, d ajenyur n tesbeddit Mozilla i yi-d-imlan aṭas n temsal deg wamek akk ara siwḍeɣ asenfaṛ-iw ɣer taggara-s.
D acu n wuguren i d-temmugreḍ deg unnar ?
Deg unnar, ur d-mmugreɣ ara uguren, ala allalen isenselkamen (matériel informatiques). Deg waya, d tasbeddit Mozilla i yi-d-imudden allalen isenselkamen i yis ara selḥuɣ almad n yisefka n Common Voice.
D acu tettraǧuḍ seg yiqbayliyen s umata ?
I wakken ad d-yili usenfar-iw neɣ ad yaweḍ ɣer taggara-s, nniɣ-d d akken sqedceɣ tagrumma n yisefka n yimesli i d-wwiɣ si Common Voice. Common-Voice-agi, d tiɣerɣert n tesbeddit Mozilla i deg imdanen, anda ma llan, zemren ad skelsen s taɣect-nsen tifyar i wakken ad bnun tagrumma n yisefka. Ddeqs n yiseggasen aya segmi tekcem teqbaylit ɣer Common Voice. Asmi bdiɣ asenfaṛ, yuɣ lḥal llant 260 n yisragen n lhedṛa. Akka tura, nesaweḍ nnig 500 yisragen. Ilaq ad nzeṛ d akken, simmal nesɛa tagrumma meqqṛen n yisefka, simmal anagraw n uɛqal n yimesli ara d-nesuffeɣ itteɛqal ugar n yimeslayen. Ɣef wannect-a, ad d-necdeɣ iqbayliyen anda ma llan, i wakken ad kkin deg usenfar n Common Voice s teqbaylit, i wakken ad nesiweḍ sya ar aseggas d-iteddun 1 200 n yisragen n lhedṛa. Ass-n, anagraw-nneɣ ad itteɛqal ugar n 90 % n wayen ara d as-tiniḍ. Ssarameɣ ad taweḍ tiɣṛi-w i yal aqbayli i wakken ad iddu ɣer Common Voice, ad isekles taɣect-is. Wid issnen ilugan n tira s teqbaylin, ilaq ad ddun ɣer Sentence Collector i wakken ad d-mudden tifyar ara d-ittunefken di Common Voice.
D acu-ten yisenfaren-nniḍen i tesɛiḍ sya d afella ?
Akka tura, imi nfukk aɛqal n yimesli, ilaq ad t-neg d asmel i wakken ad izmiren yimdanen ad t-sqedcen. Neɣ daɣen, ad t-id-nesuffeɣ d asnas n tilifun (application mobile) i wakken ad ittuseqdec i tilifunat. Sya ɣer zdat, nessaram ad nebdu asenfaṛ-nniḍen i wumi qqaṛen TTS (Speech to Text). D asenfaṛ i yis ara nesiweḍ aselkim ad yezmir, ad d-iɣeṛ taqbaylit i yiman-is.
Awal n tagara :
Tanemmirt i kunwi i yi-ifkan tagnit ad d-mmeslayeɣ ɣef wayen xedmeɣ. Ad iniɣ tanemmirt i yiwiziwen akk n Common Voice, acku limmer mačči d nutni ur d-ittili ara usenfaṛ-agi. Ad iniɣ tanemmirt i Muḥend Belqasem d Alexandre Lissy ɣef ufus n tallelt d usebɣes-nsen. Ssarameɣ ad kemmleɣ akka deg yisenfaren-agi akk icudden ɣer teqbaylit. Am wakken ssarameɣ ad d-rnun ɣer-neɣ yinelmaden ijenyuṛen n tsenselkimt i wakken tutlayt-nneɣ, ad taẓ ɣer zdat.
Yesteqsa-t Hocine Moula


text:
Firefox Browser Developer Edition
Anṣuf yes-k ar yiminig-ik amaynut i t-ḥemmleḍ. Awi timahilin tineggura, d tmellit ifazen akked ifecka n tneflit i tesriḍ akken ad tebnuḍ web yeldin.
Firefox Developer Edition yettazen tikti s wudem awurman i Mozilla. Lmed ugar
Tamellit taruradt
Amsedday CSS n tsuta d-iteddun
Firefox Quantum yegber amsedday amaynut CSS yuran s Rust. Yettfaras tagnitt seg unerni aneggaru n tatiknulujit ihi yuɣal d arurad s waṭas..
Ifecka imaynuten
Firefox DevTools
Firefox DevTools imaynuten d uzmiren, d ifallaẓen, ifen akk wiyaḍ yerna zemren ad ttwasɣezfen. Ayagi yegber tamseɣtayt JavaScript n yimussnawen, i izemren ad teddu ɣef ddeqs n yiminigen yettwabnan s React d Redux.
Timahilin n usnulfu
Issin s telqayt tamezzut CSS
Ala Firefox i d iminig s ifecka yettwabnan i bennu d ufeṣṣel s tmezzut CSS. Ifecka-agi ad k-eǧǧen ad twaliḍ tamezzut, ad teskneḍ ismawen n timnaḍin icudden ɣur-s, ad twaliḍ aselket ɣef twezzut d wayen nniḍen.
Timahilin ilaqen
Amaẓrag n talɣa
Firefox DevTools ɣur-s talɣa tamaynut deg yifecka n tneflit ara ak·akem-yeǧǧen ur teggareḍ ara iḍarren-ik·im deg lxali akken ad tṣeggmeḍ talɣiwin-inek·inem shape-outside d clip-path daɣen ad tgeḍ aṣeggem-inek·inem deg umazrag uman.
Talɣut taruradt
Agalis n tsefsiyin
Agalis n tsefsit amaynut deg Firefox DevTools yettmuddu-d i yineflayen anekcum uzrib ɣer telɣut meṛṛa i ḥwaǧen ɣef tsefsit i yettwasqedcen deg uferdis. Yegber daɣen talɣut meqqren am uɣbalu n tesfsit, tuzert, aɣanib d wayen-nniḍen.
Feṣṣel, Stengel, Sekyed, Seggem.
Bnu rnu sali aswir n yismal-inek·inem
s Firefox DevTools
-
Amaswaḍ
Sweḍ udiɣ seggem tanglat akken ad tebnuḍ iɣunab n ipiksilen ifazen.
-
Tadiwent
Ḍfeṛ uguren CSS, JavaScript, taɣellist akked uẓeṭṭa.
-
Tamseɣtayt
Tamseɣtayt JavaScript tuzmirt s usefrek i unagraw-ik.
-
Aẓeṭṭa
Ṭṭef-d isawalen n uẓeṭṭa izemren ad saẓẓayen neɣ ad sweḥlen asmel.
-
Agalis n usekles
Rnu, beddel, kkes isefka n tuffirt, inagan n tuqqna, taffiwin n isefka akked tɣimit.
-
Askar n tmeẓri taserwestant
Sekyed ismal s utellel n isuga yemgaraden srid deg iminig-ik.
-
Taẓrigt tummant
Ṣeggem imrayen; areyyec akked tamiwin s wudem ufrin.
-
Tamellit
Kkes tineqqiḍin isewḥalen, ṣeggem ikalan akked tiqbula.
-
Takatut
Af-d takatut itef̣f̣ɣen udiɣ snerni timellit n usnas-ik.
-
Amaẓrag n uɣanib
Ẓreg, sefrek akk tiferkiyin-ik CSS deg iminig-ik.
Meslay
Tikti-ik d ayen yelhan. Ini-yaɣ-d amek nezmer ad tnesnerni iminig akked ifecka n tneflit.
Ttekki
Mudd-aɣ-d afus ad nebnu iminig ilelli. Aru tangalt, fru ibugen, snefli izegrar, d wayen-nniḍen.


text:
Yekfa Uselway Tebboune tirzi-s ɣer Ṭṭalyan : aselqey n ucrak astratijan gar snat n tmuraAsiḍyas, 28 Mayu 2022 13:54
ZZAYER TAMANEƔT – Tirzi n Uwanak iga uselway n Tegduda, Mass Abdelmadjid Tebboune, ɣer Ṭṭalyan seg i t-id-yesnebgi umtil-is, Mass Sergio Mattarella, d amecwar amaynu i uselqey n ucrak astratijan gar snat n tmura, i lmend, ladɣa, n ustenyi n mennaw n yimtawayen n unmireg deg teɣula yemgarden.
Zzayer-Ṭṭalyan: Azmal n mennaw n yimtawayen n unmiregAsimwas, 27 Mayu 2022 12:55
ZZAYER TAMANEƔT – Yesselwi uselway n tegduda, Mass Abdelmadjid Tebboune, ɣer yidis n uselwya n useqqamu n yineɣlafen n Ṭṭalyan, Mass Mario Draghi, ass n ukwas deg Ṛuma, tafugla n uzmal n mennaw n yimtawayen ixataren n unmireg gar snat-a n tmura deg mennaw n tɣula, ɣef wakken ay d-yenna yiwen n ulɣu n yiweẓla iwerdaniyen d umɣiwan aɣelnaw deg uzɣar.
Yemlal Uselway Tebboune, deg Ṛuma, akked yigensasen n umɣiwan azzayri yeddren deg ṬalyanAkwas, 26 Mayu 2022 08:42
ZZAYER TAMANEƔT – Aselway n Tegduda, Mass Abdelmadjid Tebboune yemlal, ass n ukras (larebɛa) deg Ṛuma, akked yigensasen n umɣiwan azzayri yeddren deg Ṭalyan, yusa-d waya, deg ukatar n tirzi-s n Uwanak i la yetteg deg tmurt-a seg i t-id-yesnebgi umtil-is aṭalyani, Sergio Mattarella.
Yeqleɛ uselway Tebboune seg Zzayer akken ad yerzu ɣef ṬṭalyanAkras, 25 Mayu 2022 13:01
ZZAYER TAMANEƔT – Yeqleɛ uselway n tegduda, Mass Abdelmadjid Tebboune, ass n ukras seg Zzayer Tamaneɣt ɣer Ṭṭalyan anda ara yebdu tirzi n uwanak n kraḍ n wussan s uneɛruḍ sɣur uselway n Tegduda n Ṭṭalyan, Mass Sergio Mattarella.
Ihenna uselway Tebboune tiɣlamin n Txencelt d Lbeyyeḍ ɣef wadaf-nsent ɣer Temɣunt 1utAsinas, 24 Mayu 2022 08:05
ZZAYER TAMANEƔT – Ihenna uselway n tegduda, Mass Abdelmadjid Tebboune, ass n uynas, Tadukli Taddalant n Temdint n Txencelt d Muludeyya n Lbeyyeḍ ɣef wadaf-nsent ɣer Temɣunt Tamsadurt 1ut n Tcirḍart, ɣef wakken ay d-yebder yiwen n yizen n Twitter deg umiḍan unṣib n uselway n tegduda.
Iɛezza uselway Tebboune tawacult n tnaẓurt Chafia BoudraaAynas, 23 Mayu 2022 08:02
ZZAYER TAMANEƔT – Yuzen uselway n tegduda, Mass Abdelmadjid Tebboune, tawacult n tmeṛḥumt Chafia Boudraa ay yewwḍen tamella n Yuc ɣer 92 n yiseggasen, yernu yenna-d dakken tameṭṭut-a d « tamudemt yernu d aɣerbaz i mennaw n tsuta n yinaẓuren » am wakken ay tella d « tanaẓurt yuklalen azrak n ugdud-nnes yeqqimen yettḍafar-itt s tekdit ».
Isers Uselway Tebboune iselwayen akked yimasayen n Uwanak deg 6 n tsenbar tideblanin n tiɣriAsiḍyas, 21 Mayu 2022 15:47
Aselway n Tegduda, Mass Abdelmadjid Tebboune, isers iselwayen akked yimasayen n Uwanak n sḍis (6) n tsenbar tideblanin n tiɣri, i d-yenna ass n usiḍyas (ssebt) yiwen n ulɣu n uɣlif n Teɣdemt.
Iɛezza Uselway Tebboune tawacult n umerḥum amǧahed Ajiniral ameqqran Ali BouhedjaAsiḍyas, 21 Mayu 2022 14:41
ZZAYER TAMANEƔT – Aselway n Tegduda, Mass Abdelmadjid Tebboune, aɣella unnig n Tdusiwin tumrigin, aneɣlaf n Temḥaddit taɣelnawt, yuzen, ass n usimwas (lǧemɛa), aɛezzi-s i twacult n umerḥum amǧahed Ajiniral ameqqran yellan deg testaɣt, Ali Bouhedja, akked yiɛeggalen n Tredsa taɣelnawt taɣerfant.
Izen n uselway Tebboune i lmend n wass aɣelnaw n umezrawAkwas, 19 Mayu 2022 10:07
ZZAYER TAMANEƔT – Yuzen uselway n tegduda, Mass Abdelmadjid Tebboune, ass n ukras, izen i lmend n wass aɣelnaw n umezraw, d ta ay d tasuqqilt-nnes n Tnegga n Yisalan n Zzayer:
Zzayer-Ṭṭerk: Iger-d uselway Tebboune tiɣri i usugget n unmireg d tesdawiyin tiṭerkiyinAkras, 18 Mayu 2022 09:11
SṬEMBUL – Yessarem uselway n tegduda, Mass Abdelmadjid Tebboune, ass n usinas deg Sṭembul, akken ad yettwassugget unmireg gar tesdawiyin tizzayriyin d tṭerkiyin.


text:
Mačči aṭas-aya segmi i d-tennulfa tddukkla « Oxy-jeunes » i uḥraz d usnerni n tgemmi tagamant tamazrayt n Yiderginen. Tiwin n ttesriḥ-is s wudem unsib, yettuɣal ɣer useggas n 2016 kan. Ɣas mectuḥet tddukkla s lqaleb n wakud, maca meqqret s lebɣi i kesben yiɛeggalen segmi d-tlul, ɣef uqerruy-is aselway-is ilemẓi Xaled Fudil.
Dɣa, imi yelha usṭeɛref s win iqeddcen d usebɣes n win yuklalen, txemmem Tenmehla n yilemẓiyen d waddal n twilayt n Bgayet, neɣ DJS, i usnemmer d usebɣes n kra n tddukkliwin i twala qedcent deg unnar, fkant-d i tmetti, qennɛent s wahil-nsent. I lmend n uneḍruy-a, seg tɣiwant n Yiderginen, 45 n yikilumiṭren ɣer usamar n Bgayet, d tiddukkla-a « Oxy-jeunes » iwumi i d-yettunefk warraz ɣef wayen tga i ubaɣur n twennaḍt d ugama, d tigawin-is i d-tessuddes, neɣ ideg tekki, teɣzi n wayyuren yezrin, ama deg temnaḍt n Yiderginen neɣ deg tuddar-nniḍen.
Ad d-nesmekti d akken tga tddukkla « Oxy-jeunes » ayendin d armuden, inmettiyen ladɣa, ama d isilɣen, d tirziwin ɣer ugama, neɣ d isaragen. War ma nettu asfuggel qrib n yakk ussan-a imaḍalanen, neɣ igraɣlanen, i icudden ɣer tgemmi, ɣer twennaḍt neɣ ɣer ugama. «Ad snemmreɣ anemhal d yimḍebbren n Tenmehla n yilemẓiyen d waddal ɣef tigawt-a. Am wakken ara d-beggneɣ leqder-iw i yiɛeggalen d yimeltaɣen n tddukkla ɣef umecwar i d-newwi ar tura. Tura iban temɣur tmasit. Ihi, ad nkemmlet tikli lwaḥid», akka i d-yura uselway n tddukkla « Oxy-jeunes » deg usebter-nsen n Facebook. Seg tama n yimezdaɣ d yisegbaren n umussu asdukklan, ayendin i yumren mi tettwasebɣes tddukkla-a tilemẓit « Oxy-jeunes ».
M. K.


text:
Agerram Augustin (Saint Augustin)
Ilul ugurram Augustin (Aurelius Augustinus s tlatint, Saint Augustin s tefṛansist, di Taggast ass n 13 Wamber 354 (deffir n Ɛisa), yeǧǧa-yaɣ ass n 28 ɣuct 430 di temdint n Hippone (Ɛennaba). Yella d amesnagay, amaru, amasnakuc; baba-s d yemma-s d imaziɣen, maca baba-s yeṛṛummen (yuɣal d amdan aṛumi), ma d yemma-s ur teṛṛummen ara (teqqim d tamdant tamaziɣt) qqaṛen-as: sainte monique.
Yella d yiwen si kuz ibabaten n taknisa talatinit akked saint Amboise, saint Jérome Grégoire amezwaru I, daɣen d yiwen ger 33 n imejjayen (ṭebbat) n taknisa. Yettfuggul ass n 28 ɣuct n yal aseggas sɣur ikaṭulikiyen, ass n 15 yunyu sɣur urṭuduksiyen. Am umesnagay yugmed aṭas n tmussni sɣur Platon maca Augustin d amasiḥi daɣen, ayen i t-yeǧǧan ad yagwi kra n tmeḍriwin n Platon neɣ n Plotin am tin i d-yennan d-akken Akuc ur d-yesnulfa ara amḍal s umaɣzal, ayagi ur imsadan ara d wayen id-enna tisreḍt tamasiḥit akked tudayt.
Tinṭelt-is tezga-d di Pavie. Deffir Saint Paul; Saint Augustin d udem ameqqṛan n tisreḍt tamasiḥit, yettwannen (yettwaɣer) s waṭas di tallit nni n wemdur alemmas Moyen Age.
Ala netta deg babaten n taknisa i d-yeǧǧan anagraw n tesnezgimt i wumi neqqaṛ augustinisme. Tazrirt ines tḥuza ammur ameqqṛan n yimasnakucen n tallit n wemdur alemmas Moyen Age d wid n tura.
Tameddurt[ẓreg | ẓreg aɣbalu]
Temẓ-is[ẓreg | ẓreg aɣbalu]
Augustin i wennened (ḥkad) temẓ-is di tmelkitin ines confessions. Mi d-ilul Augustin, tamdint n Tagast di Numidia (ass-agi Suq-Ahṛas, Ldzayer) tellad seg 300 iseggasen, maci d tahrest, maca d tamdint n tefriqt taṛumit yesɛan timanit seg azal n snat timiḍa (200 isegwasen), tettekka ɣer temnaṭ n Numidia. Tamdint n Tagast tezga-d ɣef 90 agimkat seg illel d 600 isarakaten n ajagal.
Baba-s n Augustin, Amaziɣ aṛumi, d amdan aṛumi amgetyakuc umi qqaren Patrisius, ur yeɣri ara, tameṭṭut-is Monik d Tamaziɣt tamasiḥit, terra argaz-is daɣen d amasiḥi di tagara n tudert ines, yerna tezga tettnaḍaḥ iwakken Augustin ad yuɣal d amasiḥi.
Augustin yesɛa sin watmaten, weltma-s d gma-s umi qqaren Navigius, tutlayt nsen tayemmatt d talatinit, ɣas akken Augustin isbuduy iman-is am akken d amaru aqaeṭaji. maca ur neẓri yara ma yella kra yemmeslay tutlayin nniḍen n tefriqt ugafa, idels ines d alatini, yella d anelmad izewren s waṭas, maca yewɛer daɣen yerna i ksen teneɣrit, ittagwad tafgert d umennuɣ n yiselmaden.
Taɣara s wayes ad yali taserkemt d tin n tazrawt, baba-s ismun tadrimt iwakken ad ɣṛen warraw-is, Augustin ad yeffeɣ d abugaṭu, yeɣṛa di tazwara di Madaure (assagi M'dawruc, ldzayer) aked iselmaden amgetakucen, ɣuṛ-s 15 iseggasen mi bdant tezrawtin ɣef tkatut, etc ayen fayeg i d-yewwet deg adlis ines Timelkitin:(Confessions).
Baba-s ixuṣ tadrimt, Augustin yuɣal-d s axxam ar twacult-is, ɣur-s 16 iseggasen. Di tallit-nni yeddukel akked yiwet n tarbaɛt ur imaɛnen ara, ayen i t-yeǧǧan ad yaker tifiras yiwen yiḍ, yuker maci acku yella deg assar neɣ yelluẓ, maca s tadfi kan iwakken ad igned.
« Arbor erat pirus in vicinia nostrae vineae pomis onusta nec forma nec sapore illecebrosis. Ad hanc excutiendam atque asportandam nequissimi adulescentuli perreximus nocte intempesta, quousque ludum de pestilentiae more in areis produxeramus, et abstulimus inde onera ingentia non ad nostras epulas, sed vel proicienda porcis, etiamsi aliquid inde comedimus, dum tamen fieret a nobis quod eo liberet, quo non liceret. »
« Dans le voisinage de nos vignes était un poirier chargé de fruits qui n’avaient aucun attrait de saveur ou de beauté. Nous allâmes, une troupe de jeunes vauriens, secouer et dépouiller cet arbre, vers le milieu de la nuit, ayant prolongé nos jeux jusqu’à cette heure, selon notre détestable habitude, et nous en rapportâmes de grandes charges, non pour en faire régal, si toutefois nous y goûtâmes, mais ne fût-ce que pour les jeter aux pourceaux : simple plaisir de faire ce qui était défendu. »
« Deg asijey n waḍil "tẓurin" tebḥirt-nneɣ, yella yiwen waddag n tfiras yeččuṛen d igumma ur yelhin ara, nṛuḥ, tarbaɛt n yilmeẓiyen ur yeswin tigert, nezwi-t-id, di tlemmast n yiḍ, neɛwez alammi d lawan-a, akken nuɣ yir tannumi, newwi sekra din maci iwakken ad t-nečč, ɣas akken naɛreḍ iten-t, maca iwakken at-ten ḍeggeṛ s yilfawen: i tadfi kan i nexdem ayen n dir »
Augustin yella ttikli ad iṣṣaweḍ 17 isegwasen, m-is yessegfer baba-s ayen s wacu ad yeɣlel tizrawtin ines di temdint n Qarṭaj, yeḥka-d dakken anezwu n temdint agi n tefriqt ugafa d-aḥmayan s tidefyin n tayri d umezgun.
« Veni Carthaginem, et circumstrepebat me undique sartago flagitiosorum amorum »
« Traduction : Je vins à Carthage où j'entendais crépiter autour de moi la friture des amours infâmes. »
« Tasuqilt : usiɣ-d ɣer Qarṭaj anida sellaɣ teskarwic zdati tujjut n tiyra yessekruruten. »
Ad nar tamawt kan, ɣef awalen icebḥen i yesseqdac Augustin deg uɣanib ḥemlen iṛumyen n tefriqt ugafa, yesseqdac-iten akken iwata, yerna yetturar yissen, amakken nezmer ad nwali deg tefyirt agi : « Nondum amabam sed amare amabam et secretiore indigentia oderam me minus indigentem. »
« Tasuqilt: urɛad ḥemmleɣ, maca ttiḥmilaɣ ad ḥemlaɣ yerna s yiwen wassar yeffren, ɣuccaɣ iman-iw imi ur sɛiɣ ara azal n wassar ilaqen. »
Timezri agi ɣef tmeddurt-is, tskanayed yiwen uzaraf aluɣan sɣur amdan amengaḍ ɣef tiklisent tanubit n wayeḍ.
Yessen di temẓ-is tameṭṭut ukud yidir 14 isegwasen, yesɛa yid-s aqcic (Adéodat 'Adiyudat'), ur neẓri acemma fell-as, ula d ismis, ahat tella tamasiḥit ma nwala isem n mmit-sen
Adéodat 'Adiyudat' yesɛan anamek n Ayakuc.
Si Ṛṛum ɣer Milan[ẓreg | ẓreg aɣbalu]
Di Ṛṛum, Augustin yesɣeṛ inelmaden Tasnukyest (La rhétorique). aseggas n 384, iṛuḥ ɣer Milan, iceyyɛ-at Quintus Aurelius Symmaque i yellan yesseḥbibir fellas.
Di Milan imirenni, llan ttḥuffun ɣef uselmad n tesnukyest, Symmaque yessen azal n Augustin, icegɛat. Dinna, Augustin ixuleḍ aṭas imedyazen, imesnagayen (wid izraren sɣur Platon). yemmas tḍedrit-id att idir yides.
Yemmugred Saint Amboise n Milan uɣur yelmed aṭas, izrar fellas ayen-din, acu it yeǧǧan ad yeǧǧ tamananit u ad yeḍfer Tamasiḥit akken iwata, dɣa yebɣa ad yezweǧ (tahel) d yiwet tqcict tamaṛkantit, maca ilaq-as ad yarǧu sin isegwasen acku mazal-itt mecṭuḥet, yeǧǧa tameṭṭut nni ukud yella yettidir azal n 15 isegwasen, m-ad netta skud urɛad yezwiǧ yebwid tayeḍ.
Asekkud[ẓreg | ẓreg aɣbalu]
Tiɣbula ines[ẓreg | ẓreg aɣbalu]
Siserun/Cicéron ;
Adlis n tmasiḥit "Bible", tasuqilt sɣur saint Cyprien n Carthage aked saint Ambroise n Milan ;
Tamennanit/Manichéisme ;
Platon sɣur Siserun/Cicéron ;
Néoplatonisme n Plotin akked Porphyre.
timeḍranin timedran[ẓreg | ẓreg aɣbalu]
Tasnegzimt n ugurrum Augustin tbed ɣef tmeḍranin timedran id iteddun:
Taflest, liman.
Tayri, an ẓer d akken Augustin yebḍa ger tayri n timmad-it d win n akuc.
Anefray illeli.
Taɣszint
Timektit


text:
Tizi Wezzu, 20 tuver (Tamurt) – Tidukliwin n tuddar, tidukliwin tidelsanin akked tdukliwin n ddin n taddart Adrar di tɣiwant n Weɣrib, deg udewwar n Uzeffun, ssutren deg Lwali n Tizi Wezzu a d-yaf tifrat iy iɣeblan i deg xebbḍen imezdaɣ yal ass.
Ger 16 n tneqqiṭin i suturen; aqeɛɛed n iqudas n waman n wedrar imi qqaren « lɛinṣer n Ugellid » i deg sfayden waṭas n imezdaɣ; lgaz i yɛeddan ɣef wakal-nnsen war ma sfayden; iberdan yehruran; asufeɣ n waman n diri; axxam n ilemẓiyen; tazeqqa n waddal; lkantinat deg iɣerbazen… Wid teɛna temsalt, yessefk fell-asen a d-rren lbal-nnsen i ferru n wuguren n imezdaɣ ?!
Crif Wanuɣi


text:
Assefti amguran: Yessefk ad d-ttwasɣenwen yizaduren n yisefka idamsanenAynas, 06 Mayu 2019 14:04
LEZZAYER TAMANEƔT – Tenna-d tneɣlaft n temguri, Djamila Tamazirt, ass n usamas (lḥedd) deg Lezzayer Tamaneɣt, dakken yessefk ad d-ttwasɣenwen yizaduren n yisefka idamsanen i usskan n tzemmar tidamsanin n yal tawilayt akken ad qqlent ad d-jebbdent imseftiyen.
Agzum amguran anagdud : anerni s +2% n uzal ufares deg useggas 2018Asamas, 14 Yebrir 2019 11:06
LEZZAYER TAMANEƔT – Azal n ufarsen deg ugzum amguran anagdud (berra n yiserɣan) nnernan s 0,8%, deg ukraḍyur wis 4 aneggaru n 2018 s wassaɣ ɣer ukraḍyur wis 3 n useggas-nni, akka anerni deg useggas yewweḍ ɣer uzal n 2,1% s wassaɣ ɣer useggas n 2017, i as-d-nnan i Tnegga n Yisalan n Lezzayer Tuddsa taɣelnawt n usiḍen (ONS).
Ur tettɛeḍḍil ara ad d-tili tzikkent n yifarisen izzayriyen deg NijiryaAsinas, 19 Meɣres 2019 12:55
LEZZAYER TAMANEƔT – Ad d-tili tzikkent n yifarisen izzayriyen deg Nijirya deg « uzgen wis sin n 2019 » i lmend n ussissen n yifarisen-a yernu d tin ara ireẓmen tawwurt i teṛmisin tizzayriyin akken ad gent ticcurkiwin d temtilin-nsent tinijiryanin, ɣef wakken ay d-tenna, ass n uynas (letniyen) deg Lezzayer, yiwet n tmasayt n ugzum n tnezzut.
Asuddis n Sider Lḥeǧǧaṛ n Ɛennaba: Aḥbas n utnur unnig ɣef lǧal n lexṣaṣ n uzara n wuzzalAynas, 11 Meɣres 2019 12:14
ƐENNABA - Ḥebsen ass n uynas (letniyen) atnur unnig n usuddis n wuzzal n Sider Lḥeǧǧaṛ n Ɛennaba i lmend n uḥezzeb d usɣelles n tsersti-a imi ay txuṣṣ lɛula n uzara n wuzzal, ɣef akken ay d-yenna unemhal amatu n usuddis i Tnegga n Yisalan n Lezzayer.
Assileɣ n uɣbalu alsan deg usenfar ameqran n wammad n ufusfaṭ deg TibestAkwas, 17 Yennayer 2019 12:37
LEZZAYER TAMANEƔT – Yenna-d uneɣlaf n ussileɣ imineg, Mohamed Mebarki, ass n ukras (laṛebɛa) deg Lezzayer, dakken agezdu-nnes la yettmahal akken ad d-yessileɣ taɣbalut talsant d yimahalen yuɣren akken ad mahlen deg usenfar ameqran yennummden n uɣellet n ufusfaṭ deg Tibest.
Amnir n temguri taɣelnawt ad d-yeffeɣ deg ukraḍyur amezwaru n 2019Akras, 09 Yennayer 2019 13:20
LEZZAYER TAMANEƔT – Ad d-yeffeɣ umnir n temguri taɣelnawt uqbel tgara n ukraḍyur amezwaru n 2019, ɣef wakken ay d-yenna, ass n usinas (ttlata) deg Lezzayer Tamaneɣt, umaru amatu n uɣlif n temguri, Kheireddine Medjoubi.
2018/Ɣilizan: Yebda usuddis yennummden n ccac n « Tayal » afaresAkras, 02 Yennayer 2019 09:38
ƔILIZAN – Yebda usuddis yennummden n ccac n « Tayal » afares deg Meɣres n 2018. Asuddis-a yusa-d deg wasun amguran n Sidi Xeṭṭab deg twilayt n Ɣilizan. Asuddis-a d win ara ireẓmen tiwwura i unnegmu deg temnaḍt-a.
Tamguri: Ad d-yili umnir aɣelnaw n teṛmisin n usdugetAsiḍyas, 24 Wamber 2018 10:13
LEZZEYER TAMANEƔT – Yenna-d uneɣlaf n temguri, Youcef Yousfi, ass n ukras (laṛebɛa), dakken la d-tettili tezrawt, deg uɣlif n temguri, ɣef uheyyi n umnir aɣelnaw n teṛmisin n usduget.
Tamesrit Tis 18 n Tkeṛṛust gar 9 d 15 Dujmebeṛ deg Wehṛan: Aserhu i ufares aɣelnawAsamas, 18 Wamber 2018 10:37
WEHṚAN – D afares aɣelnaw n tkeṛṛusin ara yilin deg userhu deg Tmesrit Tis 18 n Tmesrit n Tkeṛṛist n Utaram (AutoWest-18) ara d-yilin gar 9 d 15 Dujembeṛ deg Wammas n Yimcickiyen n Mohamed-Benahmed n Wehṛan, ɣef wakken ay d-nnan yimsuddsen ass n usiḍyas (ssebt).
Tamesrit Tamsadurt Tagraɣlant Tis 12 n Temguri seg 7 ɣer 10 Tubeṛ deg Lezzayer TamaneɣtAkras, 03 Tubeṛ 2018 15:14
LEZZAYER TAMANEƔT – Tamesrit Tamsadurt Tagraɣlant Tis 12 n Temguri ad d-tili gar 7 d 10 Tubeṛ deg Ugemmiw n Tzikknin n Uzumbi n Yilel (Lezzayer Tamaneɣt), ɣef wakken ay d-nnan yimsuddsen-nnes deg yiwen n ulɣu.


text:
Taluft-a, ɣas akken teqqaz deg ulawen, tɛedda, tebleɛ deg ugerjum s
tḥila n at ufella. S nniya n wid yettamnen s tsertit n at ufella. Ihi,
ma tɛedda
ta, tezmer daɣen ad ttezri tayeḍ, ad zrint acḥal am ti, yerna ta ad d-teglu s
tayeḍ, ta ad ttbrez abrid i tayeḍ.
Win yuɣalen d aqerru n tesqamut n uciwer, ur yesserked ameslay. Am yiḍ am ass,
ur yeggan ur yesgan, tikerkas rnant tidett. Ta d tiyita tasusamt i yeqbayliyen, i
yimagdayen. Maca cukeɣ tiyita i d-iteddun ad d-tili qerriḥet ugar, acku ta,
tettezzi-d ɣef Teqbaylit neɣ ɣef Tmaziɣt s umata, ih, Taqbaylit-nni !
Win yellan d aqerru ɣef tesqamut-agi d amdan i izemren ad iḥemmel tamurt n
Yeqbayliyen?
Nwala akk ayen yexdem i Tmaziɣt deg iseggasen yezrin, ur nettu ara
daɣen d aɛdaw
ur nra Taqbaylit ad ttaẓ ɣer zdat.
Win i t-id-isbedden, mačči d tugdut i yettnadi neɣ d Tamaziɣt i tiɣaḍen. Yuḥwaj
wid yekkaten afus, yessuɣzifen amrar i nniḍam.
Aṭas!aya, agdud yettraju deg uselway ad iseɣli nniḍam aqdim, ad ireṣṣi tugdut d
tlelli, ziɣ netta yeqqar: » rrǧut kan, tin i d-iteddun ad
awen-d-teglu s talwit
d usirem… ».
Ass-a, ma yella d tidett at ufella ran ad sselḥun tamurt s tugdut d tlelli,
mačči s ubeddel n leqwanen. Yessefk ad muqlen s telqayet d acu yebɣa Weqbayli.


text:
Wp/arq/لوغات الامازيغية (ال)
Lluɣat amaziɣiya huma luɣat tabɛin l Lluɣat afroaziatik, ihedru-hum waḥed 30 melyun ɛebd f nnor teɛ lafrik (nelqaw-hum majoritérman f dzayer u lmerruk). Golottog hṣeb-hum u lqa 27 luɣa amaziɣiya.
Had lluɣat kanu bekri yettenketbu b tifinaɣ leqdim, mi mɛa lweqt geɛ lberber nsaw-h ḥaca ttwareg bqaw yesteɛmlu-h. L'académie berbère teɛ muḥend aɛrab bessaɛud ɛawdet xelqet alfabé jdid anspiré menn-u, isemmu-h tifinaɣ jdid, u rejjɛett-u lmerruk alfabé ofisyél f lektiba teɛ tamaziɣt.
Lluɣat amaziɣiya llewla ɛla ḥsab lli ihedru-ha hiya ccelḥiya, tji mura-ha leqbayliya.
Laṣel[edit | edit source]
Les linguistes yeklasifyiw lamaziɣya meɛ lluɣat afroaziatik lexrin: samiya, meṣriya (teɛ lefraɛna), kuciya, tcadiya u umutiya.
Tsiparat lamaziɣya men lafroaziatik ɛendha waḥed 9000-10000 n sna qbel weqtna, wecnu, Les linguistes ma qedruc iɛawdu yebniw lluɣa proto-amaziɣya ḥetta hadek lweqt, lmaksimum lli leḥqu-lu huwa 200 beɛd ma nzad ɛisa. Hada huwa lli yekspliki weɛlac lamaziɣya ma ɛendhac bezzaf lefruɛ ki nkompari-ha mɛa lluɣat afroaziatik lexrin.
Lefruɛ[edit | edit source]
Lamaziɣiya tettneqsem l 4 lefruɛ:
- Ccerq: Yettenhedru f libya u maṣer: ɣdamsiya, tawjilt, nafusiya... ra-hum qrib imutu.
- Nror: Yettenhedru f lmerruk, dzayer u tunes, tettneqsem amaziɣiya teɛ nnord l 3 fruɛ:
- Znatiya (cawiya, rifyia, mzabiya, cenwa...etc).
- Qbayliya.
- Lluɣat teɛ laṭlas f lmerruk (celḥiya...etc).
- Lɣerb: F had legrup, kayen zuj luɣat berk, u bin zuj bqal-hum waḥed l ɛecrin n sna u imutu.
- Tergiya: Keyen 3 luɣat tergiya: tamaceq (national f lmali), tayert, tawellamt (national f nnijér).


text:
TASEKLA (SIWEL) — Win ara wen yinin d akken tasekla taqbaylit ur tgemmu ara, atan yeskadeb fell-awen, init-as ma ur tẓareḍ acḥal d idlisen i d-tessufuɣ, ɣas yella lixsas maca telḥa-d amecwar, u mazal lxir ɣer zdat. Tajmilt ad tuɣal i yilmeẓyen d tlemeẓyin i yefkan azal i tira s tutlayt-nsen.
Deg ussan yezrin, i d-yeffeY wungal amenzu n tlemẓit Meɛuci Nawal, Yer tezrigin Tira di Bgayet. D adlis iwemi tefka azwel “Inzizen yeggugmen‘’.
Awal Yef tmarut :
Nawal Meɛuci, d yell-is n temnaḍt n Udkar, tlul deg useggas 1991, akka tura d taselmdt n tutlayt taqbaylit deg yiwet n tsenawit. D tamedyazt i yekkin deg aṭas n temliliyin d tfaskiwin i d-yettilin yal aseggas deg tmurt n Yiqbayliyen, tufrar-d s warraz wis sin deg tfaska n tmedyezt i d-tessuddus yal aseggas tidukla Adrar n Fad, n ayt smaɛel, i yettuYalen yal aseggas d tajmilt i umussnaw aqbayli Dda Lmulud n At Mɛemmer. Akken daY i tewwi arraz wis kraḍ n temsizzelt n tullisin Belɛid At Ʃli, deg teẓrigt n 2016-2017, i d-tettheggi tsebddit takanadit Tiregwa.
Akka tura Nawal Meɛuci, tettuneḥsab deg umḍiq wis kraḍ deg tlawin tiqbayliyin i d-yessaẓergen ungalen s teqbaylit, seld tanaggalt tamenzut “Linda Kudac s uzwel Aɛecciw n Tmes”, akked Kaysa Xalifi s wungal-is “Iḥulfan”.
Tagrayt :
Deg ara, tajmilt-nwen d tameqrant a kra n win neY tin i yrefden amru-nsen iwakken ad sğuğgen taqbaylit-nsen yettwarekḍen acḥal d aseggas. Tanemmirt u afud igerrzen a Nawal, nsaram d akken mazal ad yili leqdic Yer zdat. Taqbaylit ad tzux s tmital-m.
Akli Muhubi
SIWEL 032045 SEP 17 UTC


text:
« Am wakken i d-yers deg Tmendawt, ladɣa imagraden-is 91 agarseddaṛ 7, 92 akked 165, Aselway n Tegduda, Mass Abdelmadjid Tebboune isers iselwayen akked yimasayen n Uwanak n tsenbar tideblanin n tiɣri.
Deg wayen yerzan iselwayen n tsenbar tideblanin n tiɣri, terza temsal Massa akked Mass :
- Abdellah Ziani deg Beccaṛ.
- Abdelkader Hemdane deg Tlenɣast.
- Saliha Aouak deg Zzayer tamaneɣt.
- Kamel Helissi deg Qsenṭina.
- Nasreddine Amrane deb Waregla.
- Abdelrahmi Benhamida deg Wehran.
Deg wayen yerzan imasayen n Uwanak n tsenbar, terza temsal Mass :
- Mustapha Abdi Beccaṛ.
- Mohamed Lamine Sebahi deg Tmenɣast.
- Mohamed Benlakhdar Benabdellah deg Zzayer tamaneɣt.
- Abdelouahab Bounab deg Qsenṭina.
- Said Chicha deg Waregla.
- Abdelkader Fares deg Wehran », i neɣra deg ulɣu.


text:
D ameyyez si Tira Iqedsen ɣef tikki-nneɣ akled laɛbada di tudert-nueɣ. Assaɣ-nneɣ aked Ṛebbi.
92. D acu i glaq ad yamen umasiḥi ?
Ayen akk i ɣ-ittwaɛuhden di Tektabt Iqedsen yerna ittunefk-ed d agzul di Lkridu i gellan d annejmuɛ n Liman amisiḥi.
Slemdet-asen ad xedmen ayen akk i wen-slemdeɣ. (Matta 28-20)
93. D acu i d-iqqar Lkridu agi ?
Umneɣs Sidi Ṛebbi, Bab n tezmert, axellaq n igenni d lqaɛa.
Umneɣ s Sidna Ɛisa Lmasiḥ, Mmi-s awḥid n Sidi Ṛebbi, Ssid-nneɣ,
Ittwaxelq-ed s Ṛṛuḥ Iqedsen,
Tesɛa-t-id Meryem taɛezrit,
Inneɛteb di ddewla n Bunṭus Bilaṭus …
Yettwasemmeṛ ɣef umidag,
Yemmut, yettwamḍel,
Iṣub ɣer ǧahennama,
Ass wis tlata iḥya-d si ger lmegtin,
Yuli ɣer igenni,
Iqqim ɣer tama tayeffust n Sidi Ṛebbi, Bab n Tezmert ;
A d-yuɣal syenna iwakken ad iḥaseb wid yeddren d wid yemmuten.
Umneɣ s Ṛṛuḥ Iqedsen.
Umneɣ s Tmezgida timqeddest n ddunit meṛṛa,
Lemxalṭa neɣ tagmatt n imeqdsen,
Leɛfu n ddnubat,
Ḥeggu n lǧetta,
Akk-d tudert n dayem. Amin
94. Amek i nezmer a nebḍu lkridu agi ?
Nezmer a t-nebḍu ɣef tlata n yeḥricen.
- Aḥric amezwaru : Sidi Ṛebbi Ababat, akk-d lexliqa-nneɣ;
- Aḥric wis sin : Sidi Ṛebbi Mmi-s, akk-d leslak-nneɣ ;
- Aḥric wis tlata: Sidi Ṛebbi Ṛṛuḥ Iqedsen, akk-d tudert-nneɣ tamasiḥit.
95. Yiwen n Ṛebbi kan i gellan ! Acuɣer i d-nheddeṛ ihi ɣef Ubabat, ɣef Mmi-s akk-d d Ṛṛuḥ Iqedsen ?
Di Tektabt Iqedsen, Sidi Ṛebbi yesbeggen-ed iman-is ɣef tlata n wudmawen. Tlata wudmawen agi d Sidi Ṛebbi n tidett, i gellan d Amaɣlal.
Slemdet imdanen iwakken ad uɣalen d inelmaden-iw, ad ttwaɣedṣen s yisem n Baba Ṛebbi, s yisem n Mmi-s akk-d yisem n Ṛṛuḥ Iqedsen. (Matta 28-19, BS)
Matta 3.16-17
Ṛebbi Ababat akk-d txelqit
96. D acu swayes i tumneḍ mi d-teqqareḍ : “Umneɣ s Sidi Ṛebbi, Bab n tezmert, axellaq n igenni d lqaɛa” ?
Baba Ṛebbi, Ameɣlal, ixleq-ed igenni d lqaɛa. Yettwellih ddunit, ilehhu-d yid-es akken ilaq.
Sidi Ṛebbi ihdeṛ-ed, dɣa ddunit tebda, yumeṛ, dɣa yeḍra-d. (Ahellil 33.9)
Laṣel n ddunit 1-2
97. Tḥesbeḍ Sidi Ṛebbi d Baba-k keččini ?
Anɛam, Sidi Ṛebbi d Baba di Sidna Ɛisa Lmasiḥ ; daymi i ttekleɣ fell-as. Tḥeqqeɣ belli Sidi Ṛebbi ittak-iyi-d ayen akk teḥwaǧ lǧetta-w akk-d teṛwiḥ-iw. Isneqlab iɣelblan-iw d wugureniw ɣer wayen yelhan, axaṭer netta d Baba imekdi, Bab n tezmert.
Sidi Ṛebbi a wen-d-yefk ayen akk teḥwaǧem s Sidna Ɛisa Lmasiḥ. (Filibus 4.19)
At Ṛuman 8.28
98. Sidi Ṛebbi yettḥarab ɣef ddunit meṛṛa ?
Anɛam. S tezmert-is tameqrant, Sidi Ṛebbi mazal iteṭṭef igenni d lqaɛa akk-d wayen akk yellan di txelqit, ama d ayen ttwalint wallen ama d ayen ur ttwalint ara.
Sidi Ṛebbi ittak-ed ageffur seg igenni yerna yettak-ed lɣellat di lweqt-nsent.Yefkayawen-d tamɛict-nwen yerna issefṛeḥ ulawen-nwen. (Lecɣal 14-17)
99. D acu ara d-nesfaydi ma neẓra belli Sidi Ṛebbi ixleq-ed ddunit meṛṛa yerna yettḥareb fell-as ?
A nṣebbeṛ di teswiɛin n ddiq, a nettmmid Sidi Ṛebbi m'ara nili di teswiɛin n liser yerna a nefsi afus-nneɣ ɣer wiyaḍ. Ulac taxelqit di ddunit meṛṛa ama d ayen ttwalint wallen ama d ayen ur ttwalint ara wallen i gzemren a yi-tefreq d leḥmala n Sidi Ṛebbi. Sidi Ṛebbi yeṭṭef-iyideg ufusis.
Sidi Ṛebbi yefka-d, Sidi Ṛebbi ikkes. Ilaq a neḥmmed Sidi Ṛebbi ! (Yub 1.21)
At Ṛuman 8.38-39
Sidi Ṛebbi Mmi-s, akk-d leslak-nneɣ
100. Acuɣer i gettusemma Mmi-s n Sidi Ṛebbi “Yacuɛ” (Sidna Ɛisa), yeɛni Amsellek ?
Axaṭer isellek-aɣ-d si ddnubat-nneɣ akk-d tḥila n cciṭan. Ur nettaf ara Leslak anda nniḍen.
Ḥaca netta i gzemren a ɣ-isellek. (Lecɣal 4.12)
At Galasya 5.4; At Kulus 2.10
101. Acuɣer i gettusemma Lmasiḥ, yeɛni Win ittwadehnen ?
Axaṭer Baba Ṛebbi idhen-it s Ṛṛuḥ Iqedsen iwakken a ɣ-yili :
- D Nnbi Ameqran. D Netta i d-issebganen lebɣi n Sidi Ṛebbi i leslak-nneɣ.
- D Lmuqeddem Ameqran. S tudert-is i gsebbel fell-aɣ d asfel, isellek-aɣ-d si ddnub akk-d lmut. Yettẓẓalla dayem fell-aɣ.
- D Agellid Ameqran. Iḥkem fell-aɣ d agellid s Wawal-is akk-d Ṛṛuḥ-is. Yettḥarab fellaɣ yerna ittnubu-d i lmeḥwiǧat-nneɣ.
“Tettunefk-iyi-d tezmert ama di lqaɛa ama deg igenwan.” (Matta 28.18)
Asmekti 18.5, Iɛebraniyen 7.21, Luqa 1.33
102. Acuɣer i gettusemma Sidna Ɛisa, Mmi-s Awḥid n Sidi Ṛebbi ?
Nukni daɣen d arraw n Sidi Ṛebbi. Ḥaca Lmasiḥ i d Mmi-s n dayem n Sidi Ṛebbi s ṭṭbiɛa, ma d nukni d wid yuɣalen d arraw n Sidi Ṛebbi s ttrebga.
Sidi Ṛebbi ihdeṛ-aɣ-d s Mmi-s. S Yis i d-ixleq ddunit meṛṛa. (Iɛebraniyen 1.2)
D Ṛṛuḥ Iqedsen s yiman-is i d-iḥeqqeq-en cchada agi: Nukni d arraw n Sidi Ṛebbi. (At Ṛuman 8-16)
Yuḥenna 1-14; At Ṛuman 8-28-30
103. Acuɣer i s-tessawaleḍ Ssid-nneɣ ?
Axaṭer isellek-aɣ-d si ddnub akk-d cceṛ meṛṛa i gxeddem cciṭan. Nukni d ayla-s. D netta i d asmasi, i d aqerru n ddunit meṛṛa.
Sidi Ṛebbi isellek-aɣ-d s idammen ɣlayen n Lmasiḥ, i gefkan iman-is d asfel am izimer ur nesɛi lɛib, ur nesɛi ccama. (1 Buṭrus 19)
104. D acu i d lmeɛna n wayagi : Ittwaxelleq-ed s Ṛṛuḥ Iqedsen ; tesɛa t-id Meryem taɛezrit ?
Sidna Ɛisa d Ṛebbi n tidett si lebda i dayem. M' akken i d-ilul yewwi-d yid-es ṭṭbiɛa neɣ ṣṣifa n wemdan akken tella.
Meɛna asmi i d-yewweḍ lweqt i ɣ-iwɛed Sidi Ṛebbi, iceggeɛ-ed Mmi-s i d-ilulen si tmeṭṭut, iɛac seddaw leḥkum n ccariɛa n Musa. (At Galasya 4.4)
Matta 1.18-20, Luqa 1.25,31,35
105. D acu i d-nesfayday m'ara nẓer belli Sidna Ɛisa llul-ed s ṣṣifa n ṣṣeḥ n wemdan ?
Yella d amdan am nukni di mkul lḥaǧa, anagar di ddnub i gella mačči kif kif-aɣ. Yezmer ad yiḥnin fell-aɣ m'ara neɣleḍ yerna a ɣ-iɛiwen di yal taswiɛt.
Lmuqeddem ameqran i nesɛa mačči d win ur nezmir ara a d-yiḥnin fell-aneɣ m'ara ɣ-iwali necceḍ, imi netta daɣen yettujeṛṛeb deg wayen yellan, am nukni, meɛna ur yeɣli ara di ddnub. (Iɛebraniyen 4.15)
Iɛebraniyen 2.16-18, 7.26
106. D acu i tfehmeḍ deg umeslay agi : Yenneɛtab ?
S leɛtab-is akk-d usebbel n tudert-is am ɣef umidag, yewwi-yaɣ-d tudert n dayem.
Ddeɛwessu i ɣ-d-yettaken lehna teɣli-d fell-as. S lejṛuḥ-is i nesɛa ḥellu. (Icɛaya 53.5)
107. Acuɣer i gettusemmeṛ Sidna Ɛisa ?
Lmut ɣef umidag tella d ddeɛwessu. Sidna Ɛisa yewwi ɣef yiman-is ddeɛwessu akk-d lḥecma nni i gellan fell-i, ẓẓayit am teɛkkumt.
Lmasiḥ icufeɛ-aɣ-d si deɛwessu n ccariɛa, d netta i gettwaneɛlen deg umkan-nneɣ. (At Galasya 3.13)
At Galasya 3, Asmekti 21.23
108. Amek armi i gemmut Sidna Ɛisa imi d Ṛebbi i gella ?
Sidna Ɛisa d Ṛebbi n dayem netta d Baba Ṛebbi akk-d Ṛṛuḥ Iqedsen. S lmut n Sidna Ɛisa, tlata wudmawen n Sidi Ṛebbi, yeɛni la trinitƐ, sbegnen-aɣ-d belli bɣan ad sṭreḥben yis-nneɣ di twacult-nsen.
Ma d nukni nettbecciṛ Lmasiḥ, win akken yettusemmṛen ɣef umidag, At Isṛail d lmuḥal ad qeblen neɣ ad amnen ayagi, ma d wid ur nelli ara n at Iṣrayil qqaren-as : d lehbala. (1 Kurintus 1.23)
109. Acuɣer i glaq ad immet Sidna Ɛisa ?
Ur zmiren ara ad ttwaɛfun ddnubat-nneɣ anagar s lmut n Sidna Ɛisa. S Mmi-s Eɛzizen i gefka d asfel, Sidi Ṛebbi isbeggen-ed leḥmala-ines tameqrant swayes i ɣiḥemmel nukni.
Imdanen zgan llan d aklan axaṭer llan tt-ttawḥacen lmut. S lmut, Sidna Ɛisa isellek-itenid. (Iɛebraniyen 2.15)
Iɛebraniyen 2; Laṣel n ddunit 2.17
110. Acuɣer i gettwamḍel ?
Iwakken a d-ittwabeggen belli yemmut.
Erren-t ɣer daɣel uzekka. Lameɛna Sidi Ṛebbi iseḥya-t-id si lmut. (Lecɣal 13.29-30)
Yuḥenna 19.38-42
111. Lmut n Sidna Ɛisa tesɛa azal d ameqran di tudert-ik, ass agi ?
Anɛam, s lmut-is i temmut ṭṭbiɛa-inu taqdimt. Ayagi yebɣa a d-yini belli tura ccehwa n tnefsit-iw ur iyi-ɣelbent ara. Sidna Ɛisa yettidir deg-i s Ṛṛuḥ-is.
Aql-i ttwasemmṛeɣ ɣef umidag akk-d Lmasiḥ. Tura mačči d nekk i gettidiren, lameɛna d Lmasiḥ i gettidiren deg-i. (At Galasya 2.19-20)
At Ṛuman 6, 12.1
112. Acuɣer i d-nrennu: iṣṣub ɣer ǧahennama ?
Di teswiɛin ideg ttenɛettabeɣ aṭas, ẓriɣ belli Sidna Ɛisa isellek-iyi-d seg uqellaq n lmut.
Sidna Ɛisa iɛeggeḍ, yenna : Illu-iw, Illu-iw, acuɣeṛ i yi-teǧǧiḍ ? (Matta 27.46)
Icɛaya 53
113. Acuɣer ḥeggu-ines yesɛa azal ameqren ɣur-ek ?
Sidna Ɛisa iɣleb lmut s ḥeggu-ines. Daymi tura ur ugadeɣ ara ma muteɣ. Yuɣal-ed si Lmut. Ula d nekk a d-uɣaleɣ si lmut.
Ma yezdeɣ deg-wen Ṛṛuḥ n Sidi Ṛebbi i d-yesseḥyan Sidna Ɛisa si ger lmegtin, win i dyesseḥyan Sidna Ɛisa si ger lmegtin, yezmer daɣen s Ṛṛuḥ-is izedɣen deg-wen, a d-yerr tudert i lǧetta-nwen ara yemten. (At Ṛuman 8.11)
1 Kurintus 15, 1 Buṭrus 1.3, 1.21, At Kulus 3.1-5
114. D acu i tfehmeḍ deg imeslayen agi : Yuli ɣer igenni ?
Sidna Ɛisa yettwarfed si lqaɛa ɣer igenni. Dagi, isedduy amezruy s Ṛṛuḥ-is akk-d Wawal-is. Yettḥarab fell-aɣ yerna yettẓẓalla fell-aɣ alamma d ass n tuɣalin-ines.
Sidna Ɛisa atan ɣer tama tayeffust n Sidi Ṛebbi iwakken ad icafeɛ fell-aɣ. (At Ṛuman 8.34)
Marqus 16-19, Iɛebraniyen 4.14, Yuḥenna 10.28-29
115. Acuɣer i d-nrennu : Yeqqim ɣer tama tayeffust n Sidi Ṛebbi ?
Iwakken a d-nemmekti belli Baba Ṛebbi yeḥkem ɣef kullec s Yis. Sidna Ɛisa d Agellid n igelliden.
Sidna Ɛisa yeṭṭef amkan d ameqran sennig akk n wayen yellan di ddunit meṛṛa. (At Ifasus 1.21)
At Ifasus 1, Lecɣal 2.33
116. D acu n lfayda nesɛa mi neẓra belli Sidna Ɛisa a d-yuɣal iwakken ad iḥaseb wid yeddren akkd wid yemmuten ?
Di teswiɛt n leɛtab akk-d uqehher, ttraǧuɣ s zzuxx d uɛennen Agellid-iw akk-d unezzerfu-inu. Ass agi, a yi-ittheggi amkan ɣer tama-ines i dayem.
Imiren agellid ad yini i wid yellan ɣer uyeffus-is: “Aset-ed a kunwi iburek Baba, attweṛtem tagelda i wen-ittuheggan seg wasmi i tebda ddunit.” (Matta 25.34)
Luqa 21.28; Matta 25; At Ṛuman 8.23
117. I kečč, acuɣer i tettusemmaḍ d amasiḥi ?
Axaṭer di Lmasiḥ, ula d nekk lliɣ d nnbi, d lmuqeddem, d agellid.
- D nnbi, iwakken ad ttcehhideɣ s liman-inu.
Arraw-nwen d yessi-twen a d-cciren s wayen ara sen-d-ttxebbiṛeɣ. (Lecɣal 2.18)
- D lmuqeddem iwakken ad efkeɣ tudert-iw i Sidi Ṛebbi am lweɛda yerna ad ttẓẓallaɣ dayem.
Efket i Sidi Ṛebbi lǧettat-nwen d leɛqliya-nwen akk-d tudert-nwen, d asfel ittwaheggan i Sidi Ṛebbi, yerna d win ara t-iɛeǧben. (At Ṛuman 12.1)
- D Agellid, iwakken ad nnaɣeɣ akk-d ddnub akk-d Cciṭan yerna a ten-ɣelbeɣ. Am wakken ixeddem ugellid yelhan, ad nubeɣ ɣef wid ixuṣṣen. M'ara d-yuɣal Sidna Ɛisa, ad ḥekmeɣ yid-es i dayem di tmanagt.
Ur ilaq ara ddnub ad iḥkem fell-awen,ɣef lǧetta-nwen. (At Ṛuman 6.12)
Sidi Ṛebbi, Ṛṛuḥ Iqedsen, akk-d tudert-nneɣ tamasiḥit
118. D anwa-t Ṛṛuḥ Iqedsen ?
D Sidi Ṛebbi n dayem netta d Baba Ṛebbi akk-d Mmi-s. S liman, yettak-iyi-d taḥeqqit n Sidi Ṛebbi. çed ddemma-ines, bɣiɣ ad iliɣ d anelmad n Sidna Ɛisa. Ṛṛuḥ Iqedsen yettɛawen-iyi di lweqt n ujeṛṛeb, isseǧhad-iyi. D lmuḥal ad iyi-yeǧǧ.
Baba Ṛebbi a wen-d-yefk Amɛiwen nniḍen ara yilin yid-wen i dayem : d Ṛṛuḥ n tidett. (Yuḥenna 14.16-17)
119. D acu-tt “lfakya n Ṛṛuḥ Iqedsen” ?
Atan wayen i d-itekken si Ṛṛuḥ iqedsen : leḥmala, lfeṛḥ, lehna, ṣṣbeṛ, lehhu, leḥnana, liman, ul yeṣfan, aɣlab n tnefsit. (At Galasya 5.22-23)
120. D acu-tent tukciwin n Ṛṛuḥ Iqedsen ?
Ad Tazmert i d-yettak Ṛṛuḥ Iqedsen i yal yiwen yumnen s Lmasiḥ iwakken ad iqdec ɣef Sidi Ṛebbi akk-d wegdud-is.
Yal yiwen tettunefk-as-d tukci iwakken a d-isbeggen tazmert n Ṛṛuḥ iqedsen, ayagi innfeɛ-nneɣ meṛṛa. (1 At Kurintus 12.7)
Ţttunefkent-aɣ-d tukciwin sɣur Sidi Ṛebbi, yerna mxalafent i yal yiwen deg-nneɣ (At Ṛuman 12.6)
At Ṛuman 12;1; At Ifasus 4
121. Ṛṛuḥ Iqedsen iqeddec kan di Tmezgida ?
Xaṭi; iqeddec daɣen deg umezruy n ddunit. Iqeddec deg wul n wid urɛad d-usin ɣer liman s Lmasiḥ.
Ṛṛuḥ a d-isbeggen i yemdanen belli ɣelṭen ɣef wayen yeɛnan ddnub, lḥeqq akk-d lḥisab. (Yuḥenna 16.8)
122. D acu-tt Tmezgida Iqedsen n ddunit meṛṛa ?
S Ṛṛuḥ-is, Sidna Ɛisa isnejmeɛ-ed ar ɣur-es tajmaɛt n wid yextaṛ i tudert n dayem.
Yettḥareb fell-as s Ṛṛuḥ-is akk-d Wawal-is.
Tajmaɛt n watmaten tettili di lehna… s lemɛawna n Ṛṛuḥ Iqedsen, wid yettamnen simmal ttzidin rennun-d. (Lecɣal 9.31)
123. D acu n leqdic iɣer d-tettusawel Tmezgida ?
Att-tteɛbed Sidi Ṛebbi, att-tthedder ɣef leḥmala-ines yerna a d-lehhu d lmeḥwiǧat n wiyaḍ, ama d wid ibeɛden ama d wid iqerben.
Awal n Lmasiḥ ad izdeɣ gar-awen s lbaṛakat-is meṛṛa ccnut s wulawen-nwen, ḥemmdet Sidi Ṛebbi s isefra n Ihellilen akk-d ccnawi i d-ittak Ṛṛuḥ Iqedsen. (At Kulus 3.16)
…s wakka att-ttizmiren att-ttɛiwnem wid yeḥwaǧen, a sen-tefkem ayen ḥwaǧen. Init-ed kan imeslayen inefɛen, iṣelḥen, ara iɛawnen wiyaḍ swakken llan lmeḥwiǧatnsen. (At Ifasus 4.28-29)
Iɛebraniyen 13.15-16
124. D acu-tt tdukli n yemqedsen ?
Imasiḥiyen meṛṛa ttusemman d imqedsen, axaṭer yettunefk-asen-d leḥmala n Lmasih akk-d Ṛṛuḥ-is Iqedsen. Sidna Ɛisa issawel-asen-d iwakken ad ttemqadaren, ad myeḥmalen yerna ad ttemɛawanen wway gar-asen.
Sidi Ṛebbi yettaṭaf deg Wawal-is; d netta i wen-d-isawlen iwakken att-ttɛicem s tdukli akk- d Mmi-s, Ɛisa Lmasiḥ Ssid-nneɣ. (1 At Kurintus 1.9)
1 Yuḥenna 1.3; At Filibus 2.4-7
125. D acu n leqdic i xeddmen yemḍebbren n Tmezgida ? (kra deg-sen ttusemman imeksa) ?
- A ilin d lemtel s leqdic-nsen ara xeddmen s wanuz.
Ur ssimɣuṛet ara iman-nwen ɣef wid i wen-d-iwekkel Sidi Ṛebbi, meɛna ilit d lemtel ara tebɛen. (1 Buṭrus 5.3)
- Ad ssefhamen akken ilaq lḥal lmeɛna n Wawal n Sidi Ṛebbi.
S Leɛtab i tt-ttbecciren, i sselmaden Awal n Sidi Ṛebbi. (1 Timuti 5.17)
- Ad ttẓallan yerna ad ttwellihen agdud n Sidi Ṛebbi di tẓallit akk-d leḥmadi i Sidi Ṛebbi.
Yal ass nettḥemmid Sidi Ṛebbi fell-awen, mkul m'ara nedɛu ɣur-es, nettadder-ikun-id di tẓallit-nneɣ. (1 Tisalunik 1.2)
- Ilaq ad isinen akken ilaq yal yiwen seg iɛeggalen n tmezgida-nsen. Ilaq ad rez̦z̦un fell-asen iwakken a sen-ḥessen a sen-fken tameẓẓuɣt, a ten-ttsebbiṛen, a tensseǧhaden yerna a ten-ttwellihen.
Ḥadret taqeḍɛit i wen-d-iwekkel Sidi Ṛebbi. (1 Buṭrus 5.2)
- Ad sselmaden iɛeggalen n tmezgida iwakken a ten-heggin i leqdic amasiḥi, yerna a ten-sǧehden, a sen-fken afud, di tesmasitin-nsen.
S tukciwin-agi, Sidna Ɛisa yebɣa ad isselmed wid yellan d ayla n Sidi Ṛebbi. (At Ifasus 4.12)
- Ad sqedcen ayen i d-yeǧǧa Sidna Ɛisa d lsas n liman amasiḥi.
Sseɣeḍset-tten s yisem n Baba Ṛebbi, s yisem n Mmi-s akk-d yisem n Ṛṛuḥ iqedsen. (Matta 28.19)
126. D acu i d-yeǧǧa Sidna Ɛisa d lsas n liman amasiḥi ?
Sidi Ṛebbi isedduy-ed i wawal-is licaṛat neɣ limaṛat i ttwalint wallen-nneɣ iwakken ad inal liḥsas-nneɣ. Aɣḍas deg waman akk-d weɣrun n usmekti n Lmasiḥ d licaṛat n ṛṛeḥma-ines, neɣ d limaṛat n leɛnaya-s, i ttwalint wallen-nneɣ.
Aɣṛum-agi d lǧetta-w ara fkeɣ fell-awen. Sya d asawen xeddmet akkagi akken ad iyid-tettmektayem. (Luqa 22.19)
127. D acu i d lmeɛna n wawal : Leɛfu n ddnubat ?
Sidna Ɛisa ixelleṣ ṭṭlaba n ddnubat-iw meṛṛa s lekmal-is. Sidi Ṛebbi ur ittuɣal ara a d-immekti d ddnubat-iw, i dayem. Yettak-iyi-d taḥeqqit neɣ taɣdemt n Sidna Ɛisa iwakken ur iyi-ittɛaqab ara netta.
Ur aɣ-iɛuqeb ara swakken uklalen ddnubat-nneɣ,
ur aɣ-ixelleṣ ara swakken uklalen leḥṛamat-nneɣ. (Ahellil 103.10)
128. D acu i d lmeɛna n wawal : ḥeggu n lǧetta ?
M'ara d-yuɣal Sidna, lǧetta-w a d-teḥyu si lmut, att-ttuɣal am lǧetta-s i gettuɛaḍmen. Ad ḥekmeɣ yid-es i dayem.
Sidna Ɛisa Lmasiḥ ad ibeddlen lǧettat-nneɣ timeḥquṛin, a tent-yerr am lǧetta-s yeččuṛen d lɛaḍima. (At Filibus 3.21)
Sidi Ṛebbi a d-ifeǧǧeǧ tafat-is ɣef iqeddacen-is, yerna ad ḥekmen yid-es i dayem. (Aweḥḥi 22.5)
129. D acu i d lmeɛna n wawal : tudert n dayem ?
Lfeṛḥ i sɛiɣ tura imi ssneɣ Sidi Ṛebbi akk-d leḥmala-ines, ad izid s meyya tikkal m'ara dyuɣal Sidna Ɛisa.
Ayen ur twala tiṭ, ayen ur yesli umeẓẓuɣ, ayen iɣef ur ixemmem ara wemdan, d ayen i ghegga Sidi Ṛebbi i wid i t-iḥemmlen. (1 Kurintus 2.9)
Walaɣ igenni d lqaɛa ijdiden. (Aweḥḥi 21.1)
1 Buṭrus 3.13


text:
Tazelma tamanẓawt
Tazelma tamanẓawt d armud asnakalan xeddmen-tt tifilin titektuniyin n tegnit, tettgensis deg imussa itektuniyen ama d amyaggag (amibɛad) neɣ d amyaddas (amiqrab) neɣ d asemri gar n snat n tfilin. I wakken ad binen am akken ttnexlilen s adda awlal.[1]. Abraham Ortelius yella d netta i d amezwaru iy ɣilen d akken imenẓawen ahat ad ilin ttenxixlen neɣ ttewliwelen deg useggas n 1596, Maca tiẓri ayyi tennefli s talɣa tummidt sɣur Alfred Wegener deg useggas n 1912 maca kra ur deggin ara (ur qbilen ara) tiẓri ayyi acku ur d-tessegzi ara tarrayt s wacu id telfa (id teḍra). Sin akin tufa abrid ar tukza (asteɛref) seld mi id ttefka assegzu ussnan i tarrayt n uwliwel d unxixel n imenẓawen.[2]
Amezruy[ẓreg | ẓreg aɣbalu]
Inzan[ẓreg | ẓreg aɣbalu]
Ẓeṛ daɣen[ẓreg | ẓreg aɣbalu]
Imniren[ẓreg | ẓreg aɣbalu]
- ↑ USGS: Historical perspective on plate tectonics, last updated 19 September 2011 Archived 2018-07-27 at the Wayback Machine
- ↑ (Oreskes 2002, p. 324).